title: Akanttikasvit

text: Kukat ovat kaksineuvoisia ja sijaitsevat yksittäin tai viuhko- tai terttukukinnoissa. Yksittäisen kukan ympärillä on usein suuret ja terälehtimäiset suojukset. Verhiö on 5-lehtinen. Terälehtiä on 4–5, ne ovat kasvaneet yhteen ja muodostavat epäsymmetrisen tai 2-huulisen teriön. Heteet kiinnittyvät teriöön ja niitä on kaksi tai neljä. Joskus kukassa esiintyy myös steriilejä joutoheteitä. Sikiäin on kehänpäällinen, kahdesta emilehdestä muodostunut. Siinä on keskisaumaistukka, johon kiinnittyy kummassakin sikiäimen lokerossa kaksi tai useampia siemenaiheita. Hedelmä on kota, ja siemenessä on tavallisesti suuri alkio eikä ollenkaan endospermiä eli siemenvalkuaista. Joillakin akanttikasveilla siemenkuori on karva- tai suomupeitteinen ja kostuessaan limautuva.


title: Akanttikasvit

text: Heimossa erotellaan nykyään neljä alaheimoa:


title: Akanttikasvit

text: Akanttikasvien heimo kuuluu Lamiales-lahkoon.Koristekasveja: leopoldinkukat ("Aphelandra"), taikurinkukka ("Crossandra infundibuliformis"), susannat ("Thunbergia"), jaakonkukat ("Justicia"), "Barleria", korukäpy ("Eranthemum pulchellum"), akantit ("Acanthus") ja keltakultakäpy ("Pachystachys lutea").


title: Akanttikasvit

text: Lääkekasveja: rauta-akantti ("Acanthus ebracteatus"; Malaijien saaristo), kreikanakantti ("Acanthus mollis"; Eurooppa), "Blechum pyramidatum" (Keski- ja Etelä-Amerikka).


title: Rügen (piirikunta)

text: Rügen on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta kattoi Rügenin, Hiddenseen saaret, sekä useita pienempiä saaria. Lähimpiä alueita olivat Strelasundin toisella puolella sijaitsevat Nordvorpommernin piirikunta sekä Stralsundin piirikunnaton satamakaupunki. Piirikunnan pääkaupunki oli Bergen auf Rügen.


title: Rügen (piirikunta)

text: Piirikunta lakkautettiin vuonna 2011, ja sen alue kuuluu nykyiseen Vorpommern-Rügenin piirikuntaan.


title: Afrikanuunilintu

text: Afrikanuunilintu ("Seicercus ruficapilla") on uunilintujen heimoon kuuluva kaakkoisafrikkalainen varpuslintu. Sen esiintymisalue ulottuu läntisestä Tansaniasta ja Kaakkois-Keniasta Mosambikiin, Malawiiin, Sambiaan, Zimbabween, Lesothoon, Swazimaahan ja Etelä-Afrikkaan. Lajista tunnetaan seitsemän alalajia. Karl Jakob Sundevall kuvaili lajin holotyypin Durbanista vuonna 1850.


title: Kameruninuunilintu

text: Kameruninuunilintu ("Seicercus herberti") on uunilintujen heimoon kuuluva länsiafrikkalainen varpuslintu. Sen esiintymisalue kattaa Nigerian kaakkoisosan, läntisen Kamerunin, Biokon sekä Päiväntasaajan Guinean Mount Alenin alueen. Lajista tunnetaan kaksi alalajia. Boyd Alexander kuvaili lajin holotyypin Biokon Bakakista vuonna 1903.


title: Kanariantiltaltti

text: Kanariantiltaltti ("Phylloscopus canariensis") on uunilintujen heimoon kuuluva varpuslintu. Se on Kanariansaarten kotoperäinen laji. Nimialalaji "canariensis" elää läntisillä saarilla, ja alalaji "exsul" Lanzarotella. Waldemar Hartwig kuvaili lajin holotyypin Teneriffalta vuonna 1886.


title: Outamo

text: Outamo on kylä Lohjan kaupungissa Karkalinniemessä. Kylässä on Outamon kartano, jonka päärakennuksen ja sitä ympäröivän tontin Helsingin kaupungin kasvatuslautakunta vuokrasi konsuli Max Henrik van der Palsilta koulukotia varten 20. huhtikuuta 1911. Myöhemmin Helsingin kaupunki osti tilan. Aluksi se oli tarkoitettu tytöille, myöhemmin pojille. Nyttemmin se on nimeltään Outamon lastenkoti. Erikseen siellä on syrjemmällä kaksi erityisosastoa lapsille jotka tarvitsevat intensiivisempää hoitoa.


title: Outamo

text: Aiemmin Outamon rusthollin nimellä tunnettu kartano sijaitsee Outamonlahden kapeikon kohdalla. Lahden pää levenee, ja sen kärkeä kiertää Sammattiin johtava tie.


title: Outamo

text: Kylän alueella on Myllylampi-niminen lampi. Outamossa on lisäksi Porsaslampi ja Varolanlahti. Jyrkillä kallioilla on suojeltuja perhosalueita. Alueella on myös hienoja pähkinälehtoja.


title: Akebiakasvit

text: Akebiakasvit (Lardizabalaceae) on pieni leinikkikasveille sukua oleva kukkivien kasvien heimo, jossa on köynnösteleviä, puuvartisia kasveja ja jokunen pystyvartinen pensas. Eräitä pidetään koristekasveina.


title: Akebiakasvit

text: Akebiakasvien lehdet ovat vuorottaisia, sormiliuskaisia tai -lehdykkäisiä. Lehdykkäruodit ovat usein tyvestään turvonneet. Kukat ovat tertuissa oksien haaroissa olevien suojuslehtien hangoissa. Kasvit ovat tavallisesti yksineuvoisia ja monesti yksikotisia. Verholehtiä on kolme tai kuusi, ja ne ovat usein terämäisiä. Kukkien terälehdet puuttuvat joskus. Kehälehtien ja heteiden välissä on kaksi mesiäislehtikiehkuraa. Heteitä on kuusi, ja emilehdet ovat erillisiä ja niitä on vähintään kolme. Hedelmä on tavallisesti monisiemeninen tuppilo.


title: Akebiakasvit

text: Heimon lajeja tavataan Itä-Aasiassa Himalajalta Kiinaan ja Japaniin ulottuvalla alueella sekä Chilessä Etelä-Amerikassa.


title: Akebiakasvit

text:
Akebiakasveihin kuuluu yhdeksän sukua, ja niissä on yhteensä 36 lajia. Alaheimoja on kaksi, ja niistä toiseen kuuluu vain yksi laji.
Ravinnoksi käytetään sukujen "Akebia", "Lardizabala", "Stauntonia" ja "Decaisnea" meheviä hedelmiä. "Lardizabala biternata" -lajista saadaan sitkeää kuitua. Koristekasveista tunnetuin on Suomessakin aivan etelässä suojaisella kasvupaikalla menestyvä rinneakebia eli kastanjaköynnös ("Akebia quinata").


title: Teemu Selänne -palkinto

text: Teemu Selänne -palkinto on jääkiekon nuorten SM-liigassa vuosittain jaettava palkinto. Palkinto annetaan liigan vuoden pelaajalle. Palkinto jaettiin ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010.


title: Waldemar Hartwig

text: Waldemar Hartwig (1851 – 1901) oli saksalainen lintutieteilijä.


title: Waldemar Hartwig

text: Hartwig tutki Kanariansaarten linnustoa ja kuvaili sieltä uuden lintulajin, kanariantiltaltin ("Phylloscopus canariensis"), vuonna 1886 (Journal für Ornithologie 34). Myöhemmin 1800-luvun lopulla hän tutki Berliinin ja Brandenburgin jääkauden jälkeisten järvien raakkuäyriäisiä.


title: United Brotherhood

text: United Brotherhood on suomalainen rikollisjärjestö, joka perustettiin vuonna 2010 M.O.R.E.-, Rogues Gallery - ja Natural Born Killers -rikollisjärjestöjen liittouduttua.


title: United Brotherhood

text: Keskusrikospoliisin mukaan United Brotherhood on erittäin vahva ryhmittymä. Keväällä 2010 KRP arvioi, että United Brotherhood on 60–70 jäsenellään Suomen kolmen suurimman jengin joukossa ja rikoskomisario Jouko Ikosen mukaan ""keskimäärin United Brotherhood on jäsenkuntansa perusteella rikollisin ryhmä, mitä Suomessa on"".


title: United Brotherhood

text: United Brotherhoodia johtaa kuusihenkinen neuvosto, jossa on kaksi edustajaa kustakin jengistä. Neuvostoon kuuluu muun muassa paljon julkisuutta saaneista murhista tuomittuja rikollisia. Jengin kaikki jäsenet ovat miehiä.


title: United Brotherhood

text: Jengin entisiin johtohahmoihin kuului Keijo Vilhunen eli "Keke", joka myöhemmin osoittautui Helsingin huumepoliisin tärkeimmäksi tiedottajaksi eli ilmiantajaksi. Moni onkin ihmetellyt kuinka kyseisen jengin johtohahmoihin kuulunut Keijo Vilhunen pystyi vuosia toimimaan alamailmassa täysin "vapaasti" poliisin silmien alla. Poliisin tietolähteenä Keijo Vilhunen sai rikollispiireissä tehdä käytännössä mitä halusi. Jari Aarnio oli Keijo Vilhusen yhteyshenkilö Helsingin huumepoliisissa.


title: United Brotherhood

text: Ryhmittymän muodostumisesta alkoi näkyä merkkejä talvella 2009. Sittemmin toverikunnaksi luonnehdittu ryhmä liikkui yhteisellä bussilla jengien juhlissa ja hankki kerhotilat Vantaan Pähkinärinteestä. Pähkinärinteen kerhotiloissa oli sauna-, baari,- ja oleskelutilat, tiloissa tapahtui kaksi paloittelusurmaa ja raaka raiskaus. Kaksi United Brotherhood –rikollisjengiin kuuluvaa sai syytteet murhasta. Kolmas juttuun liittyvä mies sai syytteen rikoksentekijöiden suojelemisesta. Syytetyt kiistävät syytteet murhista.


title: United Brotherhood

text: Saatuaan häädön Pähkinärinteestä ryhmittymä siirsi kerhotilansa Turun Hakakadulle Nummen kaupunginosaan. Kerhon toimitilat Tuusulassa sijaitsivat VP Vihannespörssi -yhtiön vuokraamassa ja Lokapojat-yhtiön omistamassa kiinteistössä. Poliisin käsityksen mukaan United Brotherhoodin "torpedoina" toimineet kaksi jäsentä uhkailivat väkivallalla Lokapojat-yhtiön ympäristörikoskäsittelyn avaintodistajaa.


title: Kongonuunilintu

text: Kongonuunilintu ("Seicercus laurae") on uunilintujen heimoon kuuluva afrikkalainen varpuslintu. Sen elinympäristö käsittää Angolan länsiosan (nimialalaji "laurae"), sekä Kaakkois-Zairen Shaban maakunnan, Sambian pohjois- ja luoteisosat ja Tansanian äärimmäisen lounaiskolkan Kitungulun (alalaji "eustacei"). Lajista tunnetaan kaksi alalajia. Wilfrid Rudyerd Boulton kuvaili lajin holotyypin Angolan Benguelan Mocovuorelta ta vuonna 1831.


title: Gansunuunilintu

text: Gansunuunilintu ("Abrornis kansuensis") eli aiemmalta nimeltään kansunuunilintu on uunilintujen heimoon kuuluva aasialainen varpuslintu. Se on Kiinan kotoperäinen laji, ja elää maan keskiosissa Qinghaissa ja Gansussa. Wilhelm Meise kuvaili lajin holotyypin Gansun Lauhukoun lähistöltä vuonna 1933.


title: Volkswagen Citi Golf

text: Volkswagen Citi Golf oli Volkswagenin Etelä-Afrikassa valmistama henkilöauto. Tuotannossa se oli vuodesta 1984 lähtien elokuuhun 2009 asti. Citi Golf, joka tunnettiin myös nimillä Citigolf tai Chico, perustui aiempaan Volkswagen Golf I -sukupolveen jonka tuotanto Saksassa päättyi vuonna 1983. Volkswagen South Africa oli myös kokoonpannut Golfia vuosina 1978–1984. Tehdas päätyi jatkamaan vanhan mallin valmistusta Etelä-Afrikassa tarjotakseen valmistuskustannuksiltaan edullisempaa mallia paikallisille markkinoille. Golf I sai faceliftin ja nimettiin Citigolfiksi. Tuotannon päätyttyä 2009 tehtaassa alettiin valmistaa Volkswagen Polon IV-sukupolveen perustuvaa Polo Vivoa.


title: Igor Novikov

text: Igor Aleksandrovitš Novikov (, ; 19. lokakuuta 1929 Drezna – 30. elokuuta 2007 Pietari) oli Neuvostoliittoa edustanut nykyaikainen viisiottelija ja olympiavoittaja. Hän toimi vuosina 1988–1992 lajin kansainvälisen liiton presidenttinä. Seuratasolla Dinamo Jerevania edustaneen Novikovin lempinimi oli “Armenialainen tiikeri”.


title: Igor Novikov

text:
Novikov osallistui olympialaisiin ensimmäistä kertaa vuonna 1952, jolloin hän oli henkilökohtaisessa kilpailussa neljäs ja joukkuekilpailussa viides. Vuoden 1956 kisoissa Melbournessa hän sijoittui henkilökohtaisessa kilpailussa jälleen neljänneksi, mutta sai kultaa joukkuekilpailusta. Tätä ennen hän oli saanut ensimmäisen mitalinsa MM-kisoista oltuaan mukana maansa toiseksi sijoittuneessa joukkueessa vuoden 1955 kilpailuissa. Novikov lähti Rooman olympialaisiin 1960 henkilökohtaisen kilpailun selvänä ennakkosuosikkina, sillä hän oli voittanut maailmanmestaruuden sekä yksilö- että joukkuekilpailusta vuosina 1957–1959. Hän sijoittui kuitenkin vasta viidenneksi epäonnistuttuaan ratsastuksessa. Novikov voitti samoista kisoista hopeaa joukkuekilpailusta. Hän sai ainoan henkilökohtaisen olympiamitalinsa Tokion kisoista 1964, jolloin hän voitti hopeaa jääden 49 pisteen päähän kilpailun voittaneesta Ferenc Törökistä. Novikov oli samoissa kisoissa myös Neuvostoliiton kultaa voittaneessa joukkueessa. Hän voitti MM-kisoista kaiken kaikkiaan viisitoista mitalia, joista yhdeksän oli kultaisia, viisi hopeisia ja yksi pronssinen.
Novikov toimi uransa jälkeen valmentajana ja oli myös useissa urheiluun liittyvissä johtotehtävissä. Niistä ehkä tärkein oli nykyaikaisen viisiottelun kattojärjestö UIPM:n presidentin virka, jossa Novikov oli vuosina 1988–1992.


title: Karakoruminuunilintu

text: Karakoruminuunilintu ("Seicercus occipitalis") on uunilintujen heimoon kuuluva keskiaasialainen varpuslintu. Sen esiintymisalue käsittää Uzbekistanin itäosan, Tadžikistanin länsiosan, Afganistanin pohjois- ja itäosat, sekä Himalajan vuorijonoa seuraten Pakistanin luoteisosaan, Kashmiriin ja Pohjois-Intiaan. Edward Blyth kuvaili lajin holotyypin talvehtimisseudulta Intian eteläosan Andhra Pradeshin Nelloresta vuonna 1845.


title: Bergen auf Rügen

text: Bergen auf Rügen on kaupunki Rügenin saarella Mecklenburg-Etu-Pommerin osavaltiossa Koillis-Saksassa. Kaupungin pinta-ala on 41.77 neliökilometriä ja asukasluku 14 080 vuoden 2009 lopussa. Se sai kaupunkioikeudet vuonna 1613. Bergen auf Rügen on entinen Rügenin piirikunnan pääkaupunki, vuodesta 2011 lähtien se on kuulunut Vorpommern-Rügenin piirikuntaan.


title: Sean O’Donnell

text: Sean O'Donnell (s. 13. lokakuuta 1971 Ottawa, Ontario) on kanadalainen jääkiekkoilija, pelipaikaltaan puolustaja. O'Donnell pelasi NHL:ssä 17 kautta, kaudesta 1994–1995 kauteen 2012–2013 asti, ja voitti Stanley Cupin Anaheim Ducksissa vuonna 2007.


title: Sean O’Donnell

text: Buffalo Sabres varasi O'Donnellin numerolla 123 vuoden . Kolmen kauden jälkeen hän siirtyi Los Angeles Kingsiin, minkä seurauksena hän päätyi pelaamaan sen farmijoukkueeseen Phoenix Roadrunnersiin, joka pelasi silloin IHL:ssä. Ensimmäisellä kaudellaan siellä O'Donnell pelasi 15 ottelua, ja niissä hän sai kaksi syöttöpistettä. Siitä lähtien hänestä tuli vakituinen pelaaja joka ottelussa, ja hän pelasikin seuraavat viisi vuotta Kingsin riveissä.


title: Sean O’Donnell

text: 23. kesäkuuta 2000 Kings vapautti O'Donnellin laajennusdraftiin, jossa Minnesota Wild varasi hänet kaudeksi 2000–2001. Siellä hänet nimettiin kapteeniksi kuukauden ajaksi. Myöhemmin kaudella hän kuitenkin siirtyi New Jersey Devilsiin vaihdossa Willie Mitchellin kanssa. Samalla kaudella hän pääsi pelaamaan finaalissa, mutta joukkue hävisi Colorado Avalanchelle niukasti otteluin 3–4.


title: Sean O’Donnell

text: O'Donnellista tuli vapaa pelaaja, ja hän liittyi Boston Bruinsiin, jossa hän oli seuraavat kolme kautta. Seuraavaksi hän siirtyi Phoenix Coyotesiin. Toista kertaa urallaan hän teki ensimmäisen kautensa aikana sopimuksen toisen seuran kanssa, kun Coyotes vaihtoi hänet Mighty Ducks of Anaheimin Joël Perraultiin. Seuraavalla kaudella O'Donnell voitti uransa ensimmäisen Stanley Cupin, kun Ducks voitti finaalissa Ottawa Senatorsin viidessä ottelussa.


title: Sean O’Donnell

text: Seuraavan kautensa O'Donnell edusti edelleen Anaheim Ducksissa. Kauden aikana hän pelasi 900:nnen NHL-ottelunsa 18. tammikuuta 2008. hän siirtyi takaisin Los Angeles Kingsiin, jossa pelatessaan 14. maaliskuuta 2009 hän pelasi 1000:nnen ottelunsa NHL:ssä.


title: Sean O’Donnell

text: Kaudelle 2010–2011 O'Donnell teki vuoden sopimuksen Philadelphia Flyersin kanssa ja vastaavasti vuotta myöhemmin Chicago Blackhawksin kanssa. Hän ilmoitti pelaajauransa päättymisestä tammikuussa 2013, muutama päivä ennen työsulun lyhentämän kauden 2012–2013 alkua. O'Donnell pelasi 17 kautta kestäneellä NHL-urallaan yhteensä 1 224 runkosarja- ja 106 pudotuspeliottelua. Hän teki runkosarjassa yhteensä 229 ja pudotuspeleissä 19 tehopistettä.


title: Samtse

text: Samtse on yksi Bhutanin 20 piirikunnasta eli "dzongdey". Se sijaitsee maan lounaiskolkassa.


title: Samtse

text: Samtsen piirikunnan pinta-ala on 1 497 neliökilometriä, ja sen pääkaupunki on Samtse. Vuonna 2010 piirikunnassa oli 65 400 asukasta.


title: Samtse

text: Samtse sijaitsee maan eteläisessä osassa 180–4200 metrin korkeudessa. Koska suurin osa piirikunnasta sijaitsee lähellä Intian rajaa, siellä on hyvät markkinat maataloustuotteille, ja siellä viljellään myyntiin mandariinejä, kardemummaa, inkivääriä ja betelpähkinöitä. Kallioperässä on talkkia ja dolomiittiä, ja piirikunnassa on pienimuotoista niitä hyödyntävää teollisuutta.


title: Kaukasianuunilintu

text: Kaukasianuunilintu ("Seicercus nitidus") on uunilintujen heimoon kuuluva varpuslintu. Sen esiintymisalue ulottuu Pohjois-Turkista ja Kaukasuksen pohjoisosista Georgian pohjoisosiin, Pohjois-Iraniin ja Luoteis-Afganistaniin. Laji luokiteltiin aiemmin idänuunilinnun alalajiksi "Phylloscopus trochiloides nitidus". Edward Blyth kuvaili lajin holotyypin talvehtimisalueelta Intian Kalkuttasta vuonna 1843.


title: Kiinanuunilintu

text: Kiinanuunilintu ("Phylloscopus armandii") on kerttujen heimoon kuuluva aasialainen varpuslintu. Nimialalaji "armandii" elää Kiinan keski- ja koillisosissa, alalaji "perplexus" Kiinan keskiosista etelään ja Myanmarin koillisosassa. Alphonse Milne-Edwards kuvaili lajin holotyypin Pekingin länsi- ja luoteispuolen vuorilta vuonna 1865.


title: Köyhäjoki

text:
Köyhäjoki on noin 370 asukkaan kylä Kaustisen kunnassa Keski-Pohjanmaalla, noin 13 kilometriä Kaustisen kuntakeskuksesta itään. Köyhäjoella on ollut asutusta 1700-luvulta lähtien. Köyhäjoki on myös kylän läpi virtaava joki, jota asutus myötäilee.
Köyhäjoella toimii ala-aste sekä Mäntymaja, jota kyläläiset käyttävät juhlanvietto- ja harrastuspaikkanaan.
Köyhäjoella suurimpana työllistäjänä on maatalous eri muodoissaan.


title: Köyhäjoki

text: Kaustisen seutukuntaKöyhäjoen kyläyhdistys


title: Sonia Iovan

text: Sonia Iovan-Inovan (s. 29. syyskuuta 1935 Cluj-Napoca) on romanialainen entinen telinevoimistelija ja olympiamitalisti. Hän voitti olympiapronssia joukkuekilpailusta vuosina 1956 ja 1960, jonka lisäksi hän sai MM-kisoista yhden ja EM-kilpailuista viisi mitalia.


title: Kivikkouunilintu

text: Kivikkouunilintu ("Phylloscopus griseolus") on uunilintujen heimoon kuuluva keskiaasialainen varpuslintu. Sen esiintymisalue ulottuu Kazakstanin kaakkoisosasta itään Tienšanille, Altaille ja Kiinan luoteis- ja keskiosiin, sekä etelään Tadžikistaniin, Koillis-Afganistaniin, Himalajalla Pakistanista Kashmirin ja Luoteis-Intiaan. Edward Blyth kuvaili lajin holotyypin talvehtimisseudulta Kalkuttan läheltä Huglijoelta vuonna 1847.


title: Aujeszkyn tauti

text: Aujeszkyn tauti on viruksen aiheuttama sian tauti. Siitä toisinaan käytetty nimitys valeraivotauti on sikäli harhaanjohtava, että sairauden aiheuttava mikrobi ei ole sukua raivotautivirukselle vaan kuuluu herpesviruksiin. Tautia esiintyy endeemisenä suurimmassa osassa maailmaa. Aujeszkyn taudin aiheuttaa "sian herpesvirus 1", josta käytetään myös nimityksiä "sikaeläinten herpesvirus-1" (lyhennettynä "SHV-1") ja "valeraivotautivirus (PRV)". Tauti on taloudellisesti merkittävintä vahinkoa aiheuttava sian sairaus alueilla, joilta sikarutto on saatu hävitettyä. Myös muut nisäkkäät, kuten nautaeläimet, lammas, koira ja pesukarhu, ovat alttiita tartunnalle. Niillekin tauti on usein tappava. Taudin ei ole todettu aiheuttaneen ihmisen sairastumista, mutta ihminenkin voi toimia taudin kantajana eläimestä toiseen. Tarpeettomia kontakteja myös taudista puhtailla sikatiloilla tulisi kuitenkin tämän takia välttää.


title: Aujeszkyn tauti

text: Ensimmäiset muistiinpanot Aujeszkyn taudiksi epäillystä sairaudesta ovat vuodelta 1813 Yhdysvalloista. Tiedoissa mainitaan karjan sairastuneen ankaraan kutinaan, jota kutsuttiin "hulluksi kutinaksi". Vuonna 1902 unkarilainen eläinlääkäri Aladár Aujeszky eristi taudin aiheuttajan koirasta, härästä ja kissasta. Hän osoitti, että virus aiheutti saman sairauden siassa ja kanissa. Nimityksen "valeraivotauti" sairaus sai siitä, että se aiheuttaa kanissa samankaltaisia oireita kuin raivotauti.


title: Aujeszkyn tauti

text: Virus välittyy tartunnan saaneen sian suun ja kärsän kautta syljen ja nenäeritteiden mukana. Virus voi myös aerosolisoitua ilmaan tai tarttua muiden väliaineiden kautta. Kosteassa ilmassa se voi säilyttää tartuttavuutensa seitsemän tunnin ajan ja levitä kahden kilometrin säteelle. Kaivovedessä se voi selvitä myös seitsemän tuntia, tuoreessa ruohossa, maaperässä ja ulosteessa kaksi vuorokautta, saastuneessa rehussa kolme vuorokautta sekä olkipehkussa jopa neljä vuorokautta.


title: Aujeszkyn tauti

text:
Suomen lainsäädännössä Aujeszkyn tauti on luokiteltu vaaralliseksi eläintaudiksi. Sitä vastaan rokottaminen on EU:ssa kiellettyä taudista vapailla alueilla, joihin Suomi kokonaisuudessaan kuuluu.
Aujeszkyn tauti diagnosoidaan ELISA-testillä. Taudin hävittämiseksi perustettuja ohjelmia on käytössä Yhdysvalloissa ja Isossa-Britanniassa. Vuonna 2004 Yhdysvaltain kaupallinen sikakanta julistettiin taudista vapaaksi, mutta villeissä kannoissa sitä yhä esiintyy.


title: Aujeszkyn tauti

text: Aikuiset siat ovat monesti oireettomia. Aujeszkyn tauti aiheuttaa kuitenkin yleisesti keskenmenoja, sekä täysikasvuisilla sioilla että porsailla yskää, nuhaa, kuumetta, ummetusta, masennusta, ataksiaa ja erittäin runsasta syljen muodostusta sekä porsailla myös suuren kuolleisuuden. Alle kuukauden ikäisillä porsailla kuolleisuus on lähes 100 prosenttia, mutta 1–6-kuukautisilla enää noin 10 prosenttia. Karjaeläimillä oireisiin kuuluvat aluksi ankara kutina sekä sen jälkeen neurologisia häiriöitä ja lopulta kuolema. Koiralla ilmenee ankaraa kutinaa, leuan ja nielun halvaantumista, ulvomista ja lopulta kuolema. Kissan tauti tappaa niin nopeasti, ettei muita oireita ehdi yleensä esiintyä.


title: Aujeszkyn tauti

text: Villisika on Yhdysvalloissa tavallinen taudin levittäjä. Sillä kuolleisuus on suurimmillaan pienporsailla. Raskaana olevat emakot saavat usein keskenmenon sairastuttuaan. Muuten terveet aikuiset urokset (karjut) ovat yleensä oireettomia taudinkantajia.


title: Aujeszkyn tauti

text: Siat (sekä koti- että villisika) ovat viruksen tyypillisiä kantajia. Virus voi kuitenkin aiheuttaa suuren kuolleisuuden muillakin eläinlajeilla. Aujeszkyn tautia on tavattu muiden muassa ruskea- ja mustakarhulla, floridanpuumalla, kojootilla ja valkohäntäpeuralla. Useimmissa tapauksissa eläimet olivat ennen sairastumistaan joko varmasti tai todennäköisesti olleet kosketuksissa sikojen tai siasta valmistettujen tuotteiden kanssa. Eurooppalaisilla turkistarhoilla on tapahtunut joukkosairastumisia minkkien ja kettujen saatua saastuneita sikatuotteita sisältänyttä rehua. Kokeellisesti on todettu monien muidenkin lajien voivan sairastua.


title: Aujeszkyn tauti

text: Aujeszkyn taudin muunnoksia on käytetty neurobiologiassa keskushermoston hermoverkostoja tutkittaessa. Tunnettu heikennetty muunnos on vuonna 1961 kehitetty Barthan kanta, jota käytetään retrogradisena neuronaalisena merkkiaineena.


title: Blood Bank

text: Blood Bank on yhdysvaltalaisen indielaulaja-lauluntekijä Bon Iverin (oik. Justin Vernon) 2009 vuonna julkaistu EP-levy.


title: Willa

text: Willa on kauppakeskus Hyvinkään keskustassa. Kauppakeskuksessa on yli sata liikettä, mikä tekee Willasta yhden Suomen suurimmista kauppakeskuksista. Kauppakeskuksen yhteydessä on kaksi hypermarkettia, K-Citymarket ja Prisma. Willan ensimmäinen osa avattiin 29. maaliskuuta 2012 ja toinen osa lokakuussa 2012.


title: Willa

text: Kauppakeskuksen nimestä järjestettiin nimikilpailu, jonka ylivoimainen voittaja 2 405 äänellä oli Raptori, joka viittaa mm. hyvinkääläiseen rapyhtye Raptoriin. Asiantuntijaraati valitsi kuitenkin kauppakeskuksen nimeksi 665 ääntä saaneen Willan, joka tuli kilpailussa toiseksi. Nimi Willa viittaa Hyvinkään vanhaan villatehtaaseen.


title: Willa

text: Kauppakeskus Willa sijaitsee Hyvinkään ydinkeskustassa, kirjaston ja keskuspuiston kupeessa. Kauppakeskukseen on muutaman minuutin kävelymatka Hyvinkään juna- ja bussiasemalta. Willan parkkihalliin pääsee autolla Torikadun puolelta. Willan ympärillä on useita bussipysäkkejä, joissa pysähtyvät paikallisliikenteen bussit.


title: ZTE Blade

text: ZTE Blade on kiinalaisen ZTE:n valmistama matkapuhelin. Se tuli myyntiin syyskuussa 2010 Isossa-Britanniassa, jossa matkapuhelinoperaattori Orange myy sitä nimellä San Francisco. Suomessa puhelinoperaattori Elisa toi ZTE Bladen myyntiin marraskuussa 2010. Puhelimen näyttö on kapasitiivinen monikosketusta tukeva 3,5″:n kosketusnäyttö. Puhelin pyrkii valtaamaan markkinoita ennen kaikkea hinnallaan, sillä se on selvästi halvempi kuin sen vastaavilla ominaisuuksilla varustetut kilpailijansa. Suomessa Blade maksoi myyntiin tullessaan alle 190 euroa.


title: ZTE Blade

text: Puhelimesta liikkuu maailmalla monia versioita, joissa on vaihtelua mm. näytön, keskusmuistin (RAM) määrän sekä kameran osalta. Elisan Suomessa myymässä mallissa on TFT-näyttö, 512 Mt RAM-muistia ja 5 megapikselin kamera. Puhelimeen on saatavilla Android 2.2 -päivitys. Sonera-leiriin kuuluva Tele.fi myi ZTE Bladea 3,2 megapikselin kameralla, mutta nykyään myös Tele.fi myy ZTE Blade 2.2:ta, jonka yhtiö on nimennyt ZTE Blade II:ksi.


title: ZTE Blade

text: ZTE Blade II:ssa on 1 GHz Qualcomm MSM7227A -suoritin (ARM v7 -käskykanta).


title: ZTE Blade

text: ZTE Blade III:ssa on neljän tuuman näyttö, Android 4.0 -käyttöjärjestelmä, 1 GHz suoritin, 5 megapikselin kamera, GPS, 3G, BT ja WLAN -yhteydet, 512 Mt RAM ja 4 Gt ROM (vapaana 2 Gt). Muistikorttipaikka, MicroSD tuki 32 Gt korteille asti.


title: Lohtajan kirkko

text: Lohtajan kirkko on Lohtajan seurakunnan puinen vuonna 1768 rakennettu ristikirkko Oulun hiippakunnassa. Nykyinen kirkko on Lohtajalla joko neljäs tai viides. Tämä kirkko on rakennettu edellistä korkeammalle paikalle, jotta merenkävijät voisivat käyttää sitä maamerkkinään.


title: Lohtajan kirkko

text: Edellisestä, vuonna 1644 rakennetusta kirkosta peräisin olevaa esineistöä on käytössä nykyisessä kirkossa. Samoin edellisen kirkon puuta on käytetty nykyisen kirkon rakenteissa.


title: Lohtajan kirkko

text: Lohtajan seurakunta


title: Loren Eiseley

text: Loren Corey Eiseley (3. syyskuuta 1907 Lincoln, Nebraska – 9. heinäkuuta 1977 Philadelphia, Pennsylvania) oli yhdysvaltalainen antropologi, toimittaja, filosofi ja luontokirjailija.


title: Loren Eiseley

text: Eiseley opiskeli Nebraskan yliopistossa englantia sekä geologiaa ja antropologiaa. Hän väitteli filosofian tohtoriksi Pennsylvanian yliopistossa 1937, väitöksen nimi oli "Three Indices of Quaternary Time and Their Bearing Upon Pre-History: a Critique". Samana vuonna hän ryhtyi opettamaan Kansasin yliopistossa. Toisen maailmansodan aikana Eiseley opetti Kansasissa anatomiaa reserviläisille. 1944 hänet nimitettiin sosiologian ja antropologian osaston johtoon Ohion Oberlin Collegeen. 1947 hän palasi Pennsylvanian yliopistoon antropologian osaston johtoon. 1949 hänet valittiin American Institute of Human Paleontology -järjestön johtoon. Vuosina 1959–1961 Eiseley toimi Pennsylvanian yliopiston johtotehtävissä, ja 1961 yliopisto perusti erityisen johtajan viran häntä varten.


title: Loren Eiseley

text: Eiseley oli kuollessaan antropologian ja tieteenhistorian Benjamin Franklin -professori sekä Pennsylvanian yliopiston museon Varhaisihmisosaston kuraattori. Kahdenkymmenen vuoden aikana hänelle oli myönnetty kaikkiaan 36 kunnianosoitusta, ja hän oli yliopiston kunnioitetuin jäsen Benjamin Franklinin jälkeen.


title: Loren Eiseley

text: Eiseley oli erittäin tuottelias kirjoittaja. Tieteellisten artikkelien ja teosten lisäksi hän kirjoitti runoja ja kaunokirjallisuutta sekä filosofisia tekstejä.


title: Outi Hannula

text: Outi Hannula (s. 1968) on suomalainen järjestötyöntekijä. Hän toimi Seta ry:n puheenjohtajana vuosina 2009–2012.


title: Outi Hannula

text: Outi Hannula työskentelee Kepan ohjelmajohtajana. Aiemmin hän on työskennellyt Kepassa kampanjakoordinaattorina (2004–) ja Vihreissä kansainvälisten asioiden sihteerinä (1997–). Hannula on koulutukseltaan yhteiskuntatieteiden maisteri.


title: Outi Hannula

text: Hannula on toiminut Euroopan Vihreiden taloudenhoitajana vuosina 2001–2005. Hän on ollut Suomen ylioppilaskuntien liiton hallituksen jäsen vuonna 1996 ja European Students' Unionin hallituksen jäsen vuonna 1997.


title: Outi Hannula

text: Hannula solmi rekisteröidyn parisuhteen silloisen naisystävänsä kanssa pari viikkoa sen laillistumisen jälkeen vuonna 2002. Hänellä on kaksi lasta.


title: Merenkulkututka

text:
Merenkulkututka, laivatutka tai venetutka on aluksen navigoinnin apuväline yhdessä kompassin, satelliittipaikantimen ja tietokoneen kanssa. Se on oleellinen osa laivan komentosillan integroitua hallintajärjestelmää. Pienemmissäkin veneissä on tutkasta paljon hyötyä. Merenkulkututka onkin eräs eniten käytettyjä tutkasovelluksia.
Nykyään laite on käytössä myös vesiteiden kulunvalvonnassa (VTS-keskus) kapeilla, mutkaisilla ja runsaasti liikennöidyillä reiteillä.


title: Merenkulkututka

text: Oleellista merenkulkututkan toiminnassa on se, että laitteen tulee havaita sekä liikkuvat että kiinteät kohteet kaikissa näkyvyysolosuhteissa. Tutka toimii merenkulkijan näköaistin jatkeena läpi sateen ja pimeyden. Hyvälläkin näkyvyydellä se antaa "lintuperspektiivin" näkymän ympäristöstä, jolloin aluksen reitin suunnittelu on havainnollista.


title: Merenkulkututka

text:
Maali-ilmaisun haittana on alati muuttuva toimintaympäristö:
Laitteet toimivat radioaalloilla mikroaaltoalueen S-alueella (3 GHz) ja X-alueella (9 GHz). S-alueesta on hyötyä valtamerillä pitemmän mittausetäisyyden ja vähäisemmän sadevälkkeen ansiosta. X-alue antaa lähiympäristöstä tarkemman kuvan hyvällä resoluutiolla ja ilmaisee myös pienet kohteet.


title: Merenkulkututka

text: Merenkulkututkan pääosat ovat


title: Merenkulkututka

text: Pienemmissä venetutkissa on usein yhditettynä lähetin/vastaanotin ja antenni samaan kokonaisuuteen, minkä ansiosta pystytään mm. minimoimaan mikroaaltolinjan (tehonsiirtoväylä) pituus.


title: Merenkulkututka

text:
Lähettimen mikroaaltotehon syöttökomponenttina on käytetty alusta asti magnetronia, joka tuottaa pulssitettua suurtaajuista värähtelyä (pulssitutka). Lähettimen huipputeho voi olla 3–60 kW.
Vastaanotin ilmaisee maalit (kaikusignaali), jotka sitten – usein monimutkaisen digitaalisen prosessoinnin tuloksena – esitetään näyttöyksikkössä.


title: Merenkulkututka

text: Nykyään merenkulkututkan toiminta voi perustua myös moduloituun kantoaalto- CW-tekniikkaan. Moduloitu jatkuva-aaltoinen tutka on tunnettu jo pitkään, ja se on ollut käytössä jo vuosia sotilassovelluksissa matalan lähetystehonsa ja helposti kätkettävän lähetteensä takia. Tämän vuoksi sitä sanotaan myös kuiskaavaksi tutkaksi. Nykyään se on saatavana myös kaupallisesti. Jos taajuusmodulaatio, vaihemodulaatio tai jokin muu sopiva modulointitapa kattaa hyvin suuren osan käytettävästä taajuusalueesta, näin toimivasta tutkasta käytetään nimeä leveäkaistatutka (Broadband Radar), eli BB-tutka. Sen etuja ovat mm. hyvä resoluutio ja selvä kuva, pieni lähetysteho (tyypillisesti 100 mW) ja siksi vähäinen (matkapuhelimen suuruinen) säteilyhaitta ja pieni tehonkulutus sekä puolijohdelähettimen viiveetön käynnistys (magnetron vaatii yleensä 3 minuutin esilämmityksen). BB-tutkan huono puoli on pulssitutkaa vähäisempi kantama. Se ei ehkä käynnistä RACON, SART tai aktiivisen tutkaheijastimen transponderia. BB-tutka sopii parhaiten pienille aluksille, veneille ja erityisesti purjeveneille.


title: Merenkulkututka

text: Yleisimmin käytössä on rakosäteilijäantenni. Se on aaltoputki, jonka yhdellä sivulla on tarkoin mitoitettuja rakoja rivissä. Ne muodostavat säteilijärivin ja yhteisvaikutukseltaan kapeakeilaisen antennin. Toinen malli on parabolinen peiliantenni, jossa on heijastin ja erillinen säteilijä paraabelin polttopisteessä. Se voi olla dipoli tai, etenkin mikroaalloilla, aaltoputken torvisäteilijä. Antennia pyörittää sähkömoottori vakionopeudella.


title: Merenkulkututka

text: Varsinkin rakosäteilijäantenni on usein suojattu radomilla, radioaaltoja läpäisevällä sääsuojuksella. Radomi tekee myös antennin tuulikuorman pienemmäksi. Sadevälkkeen vähentämiseksi radomiin on usein lisätty kiertopolarisaattori – tiheä rivi ohuita metallilankoja – jolla on toisaalta myös pieni vaimentava ominaisuus. Pienimpien venetutkien yhdistetty lähetin/vastaanotin/antenni-rakenne on usein suojattu yhteisellä radomilla niin, että mitään liikkuvia osia ei ole sotkemassa köysiä tai aiheuttamassa tapaturmaa. Mikroaaltoaltistuksen mahdollisuus on silti olemassa, joten aivan antennin lähellä ei pidä oleskella.


title: Merenkulkututka

text: Nykyään käytetään joko nk. rasterscan-värikuvaputkella varustettuja näyttöjä tai taulutyyppisiä tasonäyttöjä. Yleisimmin niissä esitetään PPI-kuva eli karttakuvanäyttö. Pitkään oli käytössä katodisädekuvaputki; ennen vuotta 1990 rakennetuissa laitteissa on kuvaputkinäyttöjä. Näyttöyksikkö on myös samalla laitteiston ohjausyksikkö. Yksinkertaisimmillaan laite sisältää vain näyttötason kuvalle ja säätimet tutkalle. Useimmiten tutka integroidaan kaikkiin muihin aluksen merenkulkulaitteisiin. Kompassilla saadaan tutkan kuva pysymään pohjoissuunnassa. GPS-laitteella saadaan liitettyä tutkakuvaan merikartta tietokoneesta siten, että oma sijainti näkyy oikein. Samaan näyttölaitteeseen voidaan ehkä liittää myös kaikuluotaimen näyttö. Jos useimmat laitteet voivat toimia yhdessä, vaikka olisivat erimerkkisiäkin, saadaan kustannussäästöjä. Suuremmissa aluksissa komentosiltalaitteiden integraatio on jo vakiojärjestely. Vaikka varustelu olisi vanhempikin, silti näyttöyksikkö on tavallisesti pitkälle kehittynyt ARPA-näyttöyksikkö (Automatic Radar Plotting Aid), joka helpottaa aluksen reitin suunnittelua oleellisesti juuri muiden siihen liitettyjen merenkulkulaitteiden avulla.


title: Liperin vaakuna

text: Liperin vaakuna on Liperin kunnan tunnus. Vaakunan aihe viittaa Liperin asemaan vanhana pohjoiskarjalaisena emäpitäjänä sekä sen pyhiin karsikkopuihin, joita vanhan karjalaisen perinteen mukaan omistettiin vainajien muistolle.


title: Liperin vaakuna

text: Vaakunan selitys on ”hopeakentässä punainen toistoristi.” Vaakunan on suunnitellut Ahti Hammar, ja Liperin kunnanvaltuusto hyväksyi sen kokouksessaan 5. huhtikuuta 1956. Sisäasiainministeriö vahvisti vaakunan käyttöön 17. heinäkuuta samana vuonna.


title: Lexus CT

text: Lexus CT 200h on Toyotan luksusautomerkin Lexuksen valmistama hybridiauto ja pienin Lexuksen koskaan tuotantoontulleista autoista. Sen hybriditekniikka on tuttu Toyota Priuksesta ja Auris HSD:stä.


title: Lexus CT

text: Auto esiteltiin Geneven autonäyttelyssä maaliskuussa 2010. Suomeen se tuli markkinoille maaliskuussa 2011.


title: Lexus CT

text: Vuoden 2011 Euro NCAP -kolaritestistä Lexus CT 200h sai tulokseksi täydet viisi tähteä.


title: Lexus CT

text: CT:n voimanlähteenä toimii 1.8 –litraisen bensiinimoottorin ja sähkömoottorin yhdistelmä.


title: Lexus CT

text: Autoon on asennettu 17 tuuman vanteet ja energiaa säästävät renkaat.


title: Lexus CT

text: Autolla on neljä ajotilaa: EV, Eco, Normal ja Sport.


title: Samuel Kunz

text: Samuel Kunz (k. marraskuu 2010) oli vartijana Bełżecin kuolemanleirillä Puolassa vuosina 1942–1943. Hän ei kiellä olleensa siellä, mutta on sanonut, ettei osallistunut hirmutekoihin.


title: Samuel Kunz

text: Kunz oli etsityimpiä natsirikollisia. Häntä vastaan nostetun oikeudenkäynnin oli tarkoitus alkaa helmikuussa 2011, mutta hän ehti kuolla.


title: Strelasund

text: Strelasund on Itämereen kuuluva salmi, joka erottaa Rügenin saaren muusta Saksasta. Salmi kulkee luoteesta kaakkoon ja rajoittuu pohjoispäässä Kubitzerin lahteen ja eteläpäässä Greifswaldin lahteen. Salmi on pituudeltaan noin 25 kilometriä ja leveimmillään kolme kilometriä. Salmessa ei ole saaria lukuun ottamatta Dänholmia, jonka kautta myös salmen ylittävä silta Rügendamm kulkee.


title: Strelasund

text: Stralsundin kaupunki on suurin salmen varrella sijaitseva asututuskeskus, ja siellä asui vuonna 2008 yhteensä 57 866 asukasta.


title: Verohevosvoima

text: Verohevosvoima oli vanha autojen verotusjärjestelmä, jossa verotusarvo laskettiin kaavalla moottorin tilavuudesta. Järjestelmä oli käytössä muun muassa Isossa-Britanniassa, Belgiassa, Saksassa, Ranskassa, Italiassa sekä joissain Yhdysvaltojen osavaltioissa.


title: Verohevosvoima

text: Järjestelmä oli käytössä 1900-luvun alussa, jolloin tehot sekä verohevosvoimat olivat suurin piirtein samat. Moottorien kehittyessä verohevosvoimajärjestelmä muuttui huonoksi tavaksi laskea verotusarvoa, koska autojen todelliset tehot olivat paljon suuremmat kuin verohevosvoiman kaavalla lasketut.


title: Verohevosvoima

text: Joskus auton varhaisvuosina, esimerkiksi 1920-luvulla, teho saatettiin ilmoittaa kahtena lukuna. Tällöin ensimmäinen luku tarkoittaa verohevosvoimia ja jälkimmäinen todellista tehoa. Verohevosvoima ei tarkoita moottorin todellista tehoa, vaan se yleensä perustuu moottorin iskutilavuuteen. Joidenkin saksalaisten autojen kohdalla ilmoitettiin jopa kolme teholukua; verohevosvoimat, todellinen teho ja teho ahdin kytkettynä.


title: Verohevosvoima

text: Esimerkiksi Citroën 2CV -auton mallinimi 2CV (”2 chevaux“, ’kaksi hevosvoimaa’) ei viittaa moottorin tehoon, vaan moottoritilavuuden mukaan määräytyneisiin verohevosvoimiin. Moottorin oikea teho oli jo ensimmäisissä malleissa noin yhdeksän hevosvoimaa.


title: Ilex

text: Ilex tarkoittaa muun muassa seuraavia:


title: Berberijuutalaiset

text: Berberijuutalaiset ovat juutalaisberberiä puhuvia juutalaisia, joiden perinteiset asuinalueet sijaitsivat Marokon ja Algerian Atlasvuorten alueella. Monet heistä muuttivat Israeliin 1950- ja 1960-lukujen aikana. Vuoden 1992 arvion mukaan juutalaisberberillä oli 2 000 puhujaa, joista kaikki asuivat Israelissa.


title: Berberijuutalaiset

text: Berberijuutalaisten esi-isät tulivat alueelle ehkä Rooman valtakuntaa vastaan vuosina 115-117 käydyn epäonnistuneen juutalaiskapinan jälkeen. Osa alueen berbereistä kääntyivät heidän vaikutuksestaan juutalaisuuteen. Sittemmin suurin osa berbereistä kääntyi arabivalloituksen johdosta islamiin, mutta pieniä juutalaisyhteisöjä säilyi eristyneillä alueilla. Vuonna 1936 kolme neljäsosaa Marokon 161 000 juutalaisesta oli kaksikielisiä arabian ja berberin puhujia. Noin 25 000 henkilöä osasi vain berberikieliä.


title: Samo Hubad

text: Samo Hubad (17. heinäkuuta 1917 Ljubljana, Itävalta-Unkari – 31. elokuuta 2016 Skaručna) oli slovenialainen kapellimestari.


title: Samo Hubad

text: Hubad opiskeli sävellystä ja orkesterinjohtoa muiden muassa Slavko Ostercin, Danilo Švaran ja Václav Talichin johdolla. Hän kuului nuorena Big Band Radio Ljubljanaan. Urallaan kapellimestarina hän johti 1940–1960-luvuilla Ljubljanan oopperaa, Zagrebin oopperaa, Zagrebin filharmonista orkesteria ja Slovenian filharmonista orkesteria. Maailmanlaajuisesti hän on johtanut yli kuuttakymmentä orkesteria. Hän on johtanut useasti "Maggio Musicale Fiorentino" -juhlilla ja toiminut kansainvälisissä oopperataloissa.


title: Samo Hubad

text: Hubad on palkittu muun muassa kahdella Prešeren-palkinnolla. Hänen isänsä oli Matej Hubad, joka toimi säveltäjänä, kapellimestarina ja opettajana.


title: Andy Sneap

text: Andy Sneap (s. 18. heinäkuuta 1969) on englantilainen musiikkituottaja, ääniteknikko, miksaaja, kitaristi ja lauluntekijä. Hänet tunnetaan parhaiten tuottamistaan ja miksaamistaan merkittävistä heavy metal -albumeista. Sneap on myös thrash metal -yhtye Sabbatin kitaristi. Nykyään hän työskentelee omassa Backstage Studiosissaan, jonka hän perusti vuonna 1994.


title: Andy Sneap

text: Sneap on saanut ruotsalaisen Grammis-palkinnon panoksestaan Opethin vuoden 2002 albumilla "Deliverance". Lisäksi hän on saanut Yhdysvalloissa Grammy-ehdokkuuden työstään Killswitch Engagen albumilla "The End of Heartache" sekä Megadethin albumilla "Endgame".


title: Kasvisto

text: Kasvisto eli floora on käsite, joka tarkoittaa jonkin tietyn alueen kasveista koostuvaa elämää, kasvilajistoa.


title: Kasvisto

text: Termi floora periytyy roomalaisen mytologian kukkien ja kevään jumalattaren nimestä Flora.


title: Kasvisto

text: Flooraa vastaava nimitys eläimille on eläimistö eli fauna.


title: James Basevi

text: James Basevi (1890 Plymouth, Iso-Britannia – 27. maaliskuuta 1962 Bellflower, Kalifornia, Yhdysvallat) oli brittiläinen elokuvalavastaja. Basevi aloitti lavastajana Metro-Goldwyn-Mayerilla vuonna 1924. Äänielokuvan tulon aikoihin hän siirtyi johtamaan MGM:n erikoistehosteosastoa. Takaisin lavastajaksi hän palasi 1930-luvun lopulla. Basevi sai parhaan lavastuksen Oscar-palkinnon elokuvasta "Bernadetten laulu" (1943). Ehdokkaana hän oli myös neljästä muusta elokuvasta.


title: Iibikset

text: Iibikset (Threskiornithidae) on pelikaanilintujen heimo. Suomen luonnossa tavattuja iibislajeja ovat kapustahaikara ja pronssi-iibis. Iibiksiä tavataan joka puolella maailmaa, lukuun ottamatta Antarktista ja Arktista, kuitenkin eniten trooppisella alueella. Iibiksillä on melko pitkä kaula ja pitkät koivet. Niiden nokka on pitkä ja litteä.


title: Iibikset

text: Iibikset on monien muiden pitkäjalkaisten ja -nokkaisten koisteikoilla elävien lintujen tapaan sijoitettu perinteisesti haikaralintujen (Ciconiiformes) lahkoon. DNAn tutkimukset ovat kuitenkin osoittaneet etteivät nämä linnut ole kovin läheistä sukua toisilleen, joten iibikset sijoitetaan nykyään pelikaanilintuihin (Pelecaniformes). Haikarat ovat ilmeisesti iibisten sisarryhmä, ja nämä kaksi heimoa luokitellaan toisinaan omiin lahkoisinsa; Ardeiformes. Tämä ei kuitenkaan ole saanut yleistä tukea.


title: Iibikset

text: On ollut tavallista että iibikset on sijoitettu alaheimoon Threskiornithinae ja kapustahaikarat Plataleinaeen. Mitokondriaalisen DNA:n analyysit viittaavat kuitenkin siihen, että Vanhan Maailman iibikset, erityisesti suvun "Threskiornis", ovat lähempää sukua kapustahaikaroille kuin Uuden Maailman iibiksille, joten Plataleinae ei enää ole pätevä. Kapustahaikarat muodostavat kuitenkin monofyleettisen ryhmän, mutta Threskiornithinaen sisällä (yhdessä koko maailman iibisten kanssa). Threskiornithinae voi myös osoittautua parafyleettiseksi. Iibikset jotka ovat endeemisiä Uudella Maailmalla muodostavat selvän kladin, joka selvästi erottaa nämä linnut muista iibiksistä ja kapustahaikaroista. Nämä on erotettu alaheimoon Eudociminae iibisten luokittelussa, mutta alaheimolla ei tällä hetkellä ole yleistä kannatusta.


title: Iibikset

text: Iibisten heimoon kuuluvat suvut ja lajit BirdLife Suomen käyttämän luokittelun mukaan.Vasarapäähaikaran asema luokittelussa on ollut epävarma, ja se on tavallisesti sijotettu omaan heimoonsa, mutta AOU lukee sen pelikaanien heimoon. HBW Alive sijoittaa sen kuitenkin omaan heimoonsa, mitä kladogrammi alla myös kuvastaa.


title: The Singles Collection (Creedence Clearwater Revivalin albumi)

text: The Singles Collection on yhdysvaltalaisen Creedence Clearwater Revivalin marraskuussa 2009 ilmestynyt kokoelma-albumi, joka sisältää singlejen a- ja b-puolilla ilmestyneitä kappaleita. Suurin osa kappaleista on levyllä sellaisina kuin ne alun perin singlelevyillä julkaistiin, eli monofonisessa äänenlaadussa ja mahdollisesti lyhennettyinä. Mukana on myös DVD, joka sisältää viisi promovideota; ”Sweet Hitch-Hiker”, ”I Heard It Through the Grapevine”, ”Bootleg”, ”I Put a Spell on You” ja ”Lookin' Out My Back Door”.


text: Kaikki kappaleet säveltänyt John Fogerty, ellei toisin mainittu.


title: Blake Riley

text: Blake Riley (s. 28. tammikuuta 1986 Dallas, Texas) on entinen yhdysvaltalainen pornotähti, joka esiintyi homo- ja biseksuaalisissa pornoelokuvissa ja -lehdissä.


title: Blake Riley

text: Chi Chi LaRue ja Randy Blue "löysivät" Rileyn tämän ollessa kodittomana Dallasissa. Riley solmi näiden kanssa kaksoissopimuksen ja sai vuonna 2008 parhaan tulokkaan GayVN Awardin sekä kolme Grabby-palkintoa. Vuonna 2008 hän harrasti "" -elokuvassa ensimmäistä kertaa seksiä naisten kanssa (Shy Loven ja Brittany Amberin). Hän myönsi tunteneensa olonsa täysin miellyttäväksi tämän aikana, vaikka oli aiemmin luokitellut itsensä homoseksuaaliksi. Riley lopetti uransa aikuisviihteen parissa virallisesti heinäkuussa 2009.


title: Death Monsters

text: Death Monsters on puolalaisten death metal -yhtyeiden Stillbornin ja Azarathin split-albumi, joka on julkaistu vuonna 2004.


title: Death Monsters

text: Stillborn


title: Death Monsters

text: Azarath


title: Vammalan vaakuna

text: Vammalan vaakuna oli Vammalan kaupungin tunnus. Vaakunan aihe viittaa kaupungin nimen alkukirjaimeen ja Vammaskosken ylittävään siltaan, joka loi edellytykset asutuksen syntymiselle sen ympärille.


title: Vammalan vaakuna

text: Vaakunan on suunnitellut Gustaf von Numers, ja sen selitys on ”sinisessä kentässä kultainen kaateinen polviorsi, sen lappeiden välissä hirsittäinen, kaksikaarinen hopeasilta.” Vammalan kauppalanvaltuusto hyväksyi vaakunan 9. maaliskuuta 1950, ja sisäasiainministeriö vahvisti sen käyttöön 25. toukokuuta samana vuonna.


title: Vammalan vaakuna

text: Vaakuna muuttui epäviralliseksi kotiseutuvaakunaksi sen jälkeen kun Vammala muodosti uuden Sastamalan kaupungin yhdessä Mouhijärven ja Äetsän kanssa 2009.


title: Gianluca Rocchi

text: Gianluca Rocchi (s. 25. elokuuta 1973 Firenze, Italia) on italialainen jalkapalloerotuomari. Hän toiminut kansainvälisenä erotuomarina vuodesta 2008 lähtien.


title: Gianluca Rocchi

text: Rocchi tuomitsi vuodet 2003–2010 maan korkeimman sarjatason Serie A:n sekä toiseksi korkeimman Serie B:n otteluita, kunnes hän pääsi lopulta vuonna 2010 pysyvästi tuomitsemaan pääsarjaa.


title: Juno Irwin

text: Juno Rosalys Stover-Irwin (22. marraskuuta 1928 Los Angeles, Kalifornia – 2. heinäkuuta 2011) oli yhdysvaltalainen uimahyppääjä, joka sai naisten 10 metrin kerroshyppyjen pronssia vuoden 1952 kesäolympialaisissa Helsingissä (pisteet: 70,49) ja hopeaa Melbournessa 1956 (pisteet: 81,64). Pronssimitalin saadessaan hän oli odottanut toista lastaan kolme ja puoli kuukautta. Vuoden 1948 kesäolympialaisissa – ollessaan vielä Juno Stover – hän oli sijoittunut naisten kerroshypyissä viidenneksi, ja vuonna 1960 hän saavutti neljännen sijan. Kilpauran jälkeen hänestä tuli valmentaja.


title: Juno Irwin

text: Irwin opiskeli Hoover High Schoolissa ja Glendale Community Collegessa. Hän voitti kaksi AAU-mestaruutta ja sai kaksi hopeamitalia Pan-Amerikan kisoissa (1955, 1959). Hänet otettiin vuonna 1980 International Swimming Hall of Fameen.


title: Laurent Duhamel

text: Laurent Duhamel (s. 10. lokakuuta 1968 Rouen, Ranska) on ranskalainen jalkapalloerotuomari. Hän on toiminut kansainvälisenä erotuomarina vuodesta 1999 lähtien.


title: Laurent Duhamel

text: Kotimaassaan Duhamel on tuominnut vuodesta 1993 lähtien maan eri sarjatasoilla. Korkeimmalla sarjatasolla Ligue 1:ssä hän tuomitsi ensimmäisen kerran vuonna 1996. Hänet on tällä hetkellä hyllytetty tuomaritoiminnasta kotimaassaan, mutta on vapaa tuomitsemaan kansainvälisiä otteluita.


title: Günther Haase

text: Günther Haase (s. 11. kesäkuuta 1925 Hampuri) on entinen saksalainen uimahyppääjä, joka sai pronssimitalin miesten kerroshypyissä vuoden 1952 kesäolympialaisissa Helsingissä pisteillä 141,31. Hän avioitui toisen uimahyppääjän, moninkertaisen Saksan-mestari Paula Tatarekin kanssa.


title: Alan Greene

text: Alan "Al" Greene (29. elokuuta 1911 Denver, Colorado – 12. maaliskuuta 2001 Mount Prospect, Illinois) oli yhdysvaltalainen uimahyppääjä. Hän sai pronssimitalin miesten kolmen metrin ponnahduslaudassa vuoden 1936 kesäolympialaisissa Berliinissä pistemäärällä 146,29.


title: Anne Halkivaha

text: Anne Johanna Halkivaha (s. 9. helmikuuta 1986 Oripää) on suomalainen kävelijä. Hän edustaa Turun Weikkoja ja häntä valmentaa Reima Salonen. Aikaisemmin hän on edustanut Oripään Vesaa ja valmentajana oli hänen isänsä Erkki Halkivaha.


title: Anne Halkivaha

text: Halkivaha saavutti alle 23-vuotiaiden Pohjoismaiden-mestaruuskilpailuissa pronssia 10 000 metrin kävelyssä 2006 sekä hopeaa 10 kilometrin kävelyssä 2007 ja 2008. Aikuisten PM-kilpailuissa hän sai hopeaa 10 000 metrin kävelyssä 2009 ja 2010. Lontoon vuoden 2012 olympialaisten 20 kilometrin kävelyssä hänen sijoituksensa oli 54:s. Huhtikuussa 2013 Halkivaha voitti 20 kilometrin kävelyssä avoimen Saksan mestaruuden. Moskovan MM-kilpailuissa 2013 hän sijoittui 47:nneksi.


title: Anne Halkivaha

text: Halkivaha voitti 10 kilometrin kävelyn Suomen-mestaruuden Kajaanissa 2010 ja Vaasassa 2013. SM-hopeaa hän sai samalla matkalla 2009, 2011, 2012 ja 2014 sekä pronssia 2006. 20 kilometrin kävelyn Suomen-mestaruuden hän voitti 2009, 2010, 2011, 2013 ja 2014 sekä 3 × 3 000 metrin kävelyviestin SM-kultaa 2008, 2009 ja 2010. Sisäratojen Suomen-mestaruuden hän voitti 3 000 metrin kävelyssä 2011, 2012, 2013 ja 2014. Lisäksi hän on sijoittunut kolmanneksi 2008, 2009 ja 2010.


title: Gabonin lippu

text: Gabonin lippu on Gabonin tasavallan kansallistunnus vaakunan ja kansallislaulun ohella. Se on kolmivärinen lippu, jossa vihreä väri kuvaa metsää, kultainen kuvaa päiväntasaajaa ja sininen kuvaa merta. Gabon kuuluu niihin Ranskan vallasta itsenäistyneisiin Afrikan maihin, jotka vaalivat hyviä suhteita entiseen emämaahan ja suhtautuvat nihkeästi panafrikkalaisuuteen. Tämän takia lippu on antipanafrikkalainen lippu.


title: Kolombangaranuunilintu

text: Kolombangaranuunilintu ("Seicercus amoenus") on uunilintujen heimoon kuuluva varpuslintu. Se on Salomonsaarten kotoperäinen laji, ja elää ainoastaan läntisellä Kolombangaran saarella. Ernst Hartert kuvaili lajin holotyypin Kolombangarasta vuonna 1929.


title: Perheen musta lammas

text: Perheen musta lammas on Jorma Nortimon ohjaama suomalainen elokuva vuodelta 1941. Elokuva perustuu Melita Tångin romaaniin "En mörk punkt" (1934).


title: Perheen musta lammas

text: Tångin romaanin henkilönimet suomennettiin käsikirjoitukseen, ja tapahtumat siirrettiin elokuvan tekoaikaan. Toivo Kärki teki tähän elokuvaan ensimmäiset elokuvatyönsä. Hän sovitti Olavi Karun sävellykset.


title: Perheen musta lammas

text: Elokuvan päähenkilö on rakkaudessa pettynyt nuori tyttö, joka muuttaa pois naimattomien tätiensä luota. Välillä pojaksi heittäytyvä tyttö joutuu moniin seikkailuihin.


title: Perheen musta lammas

text: Aikalaisarvioissa elokuvaan suhtauduttiin ymmärtävästi. Paula Talaskivi (Ilta-Sanomat) kylläkin ensin kritisoi pohjana käytettyä teosta, mutta itse elokuva on tehty ”nähtävästi niin hyvin kuin mahdollista” ja ”Nortimo on ohjannut jutun kevyesti, juoheasti ja hyväntuuliseen sävyyn”. Samalla linjalla olivat muutkin arviot pääosin. Näyttelijätyö sai kiitosta.


title: Perheen musta lammas

text: Myöhemmässä arviossa "Perheen musta lammas" saa Arto Pajukalliolta luonnehdinnan kevyt romanttinen komedia, joka tyydytti sotavuosien viihdepulaa potevan yleisön tarpeita. Eräs kriitikko pitää elokuvaa jäyhänä ja keinotekoisenakin. Toinen sanoo sitä rytmittömäksi ja juonta epätasaiseksi, epäuskottavaksi ja kömpelöksi. Myöskään siinä ei ole sitä elokuvallista voimaa, joka Nortimolla oli hallussaan 1930-luvun melodraamoissana.


title: Kukkauunilintu

text: Kukkauunilintu ("Abrornis maculipennis") on uunilintujen heimoon kuuluva aasialainen varpuslintu. Sen elinympäristö ulottuu Kashmirista itään Himalajan vuorijonoa seuraten eteläiseen Kiinaan, Myanmariin, Luoteis-Thaimaahan, Laosiin ja Vietnamiin. Lajista tunnetaan kaksi alalajia. Edward Blyth kuvaili lajin holotyypin Nepalista vuonna 1867.


title: Kultauunilintu

text: Kultauunilintu ("Seicercus ricketti") on uunilintujen heimoon kuuluva aasialainen varpuslintu. Sen esiintymisalue käsittää Kiinan keski-, itä- ja eteläosat ja Laosin sekä Vietnamin pohjoisosan. Henry Horrocks Slater kuvaili lajin holotyypin Kaakkois-Kiinan Fujianin luoteisosan Kuan-t’unista vuonna 1897.


title: Ympäristötieteiden historia

text: Ympäristötieteiden historian voidaan katsoa alkaneen antiikin Kreikassa, missä filosofit pohtivat elinympäristöön liittyviä kysymyksiä. Kreikkalainen luonnonfilosofia syntyi maailman kehityksen rationaalisen selittämisen perinteestä. Ajan myötä tietyt perusajatukset vakiintuivat, ja ne vaikuttivat myöhempiin Euroopassa syntyneisiin ajattelun kehityskulkuihin. Esimerkiksi neljän alkuaineen (maa, ilma, tuli ja vesi) oppi muotoiltiin vastaamaan samankaltaista näkemystä koskien ihmisruumiin koostumusta. Lopulta hyväksyttiin myös maailmankaikkeuden pallomainen rakenne ja ajatus Maasta maailmankaikkeuden keskipisteenä.


title: Ympäristötieteiden historia

text: Eräät filosofit pyrkivät kosmogonioillaan selittämään aineellisen maailmankaikkeuden rakenteen. Inspiraatio teorioihin haettiin perinteisistä luomismyyteistä, ja niinpä kosmogoniat olivat pitkälti luomismyyttien rationalisointeja. Vallalla oli myös uskomus, että ihminen eli saman hahmon mukaan kuin maailmankaikkeus, joka oli niin ikään järjestäytynyt tietyn hahmon mukaan. Jotkut kreikkalaiset oppineet, kuten Aristarkhos esittivät radikaaleja vaihtoehtoja ihmiskeskeiselle näkemykselle.


title: Ympäristötieteiden historia

text: Thales (n. 636–546 eaa.) esitti, että vesi on alkuaine, ja että kaikki muut esineet ovat muodostuneet siitä. Kreikan mytologian mukaan Poseidon aiheutti maanjäristykset: Thales selitti tämän niin, että Maa kellui vedessä ja aallot heiluttivat Maata. Hänen seuraajansa Anaksimandros esitti, että kaikki materia muodostui perusaineesta, "apeironista" ("määrittelemättömästä"), ja elävät olennot syntyivät auringon vaikuttaessa kosteuteen.


title: Ympäristötieteiden historia

text: Parmenides päätteli, että koska kaikkeuden taustalla on yksi aine, aistien havaitsemat muutokset ovat illuusioita. Väistääkseen Parmanideen päätelmän Empedokles (n. 490–430) esitti näkemyksen neljästä alkuaineesta (maa, ilma, tuli ja vesi); myöhemmin Aristoteles omaksui tämän ajatuksen ja lisäsi joukkoon eetterin.


title: Ympäristötieteiden historia

text: Empedokles määritteli kaksi vastakkaista voimaa, rakkauden ja riidan, ja hän kuvasi myös maailman historiallisen muutoksen syklin. Sen mukaan alussa Maa kykeni tuottamaan eläviä rakenteita luomisvoimiensa avulla. Rakenteet syntyivät pääasiassa sattumalta, kun yksittäiset elimet (jalat, kädet jne.) vaelsivat ympäriinsä ja yhtyivät eläimiksi eri tavoilla. Useimmat, hirviömäisesti epämuodostuneet eläimet kuolivat pian, jolloin jäljelle jääneistä onnistuneista yhdistelmistä tuli nykyisten lajien perustajat. Empedokleen ajatuskulkuja on pidetty modernin evoluutioteorian ennakointina – tosin Empedokles ei olettanut nykyisissäkin eliöissä jatkuvasti toimivaa prosessia, vaan pelkästään Maan nuoruuteen kuuluneen kauden. Hänen korostamaansa kehitystä voi kuitenkin pitää aitona vaihtoehtona näkemykselle maailmankaikkeuden rakenteellisuudesta, kuin myös ajatukselle yliluonnollisten voimien sanelemasta suunnitelmasta. Atomistit kuten Demokritos kehittivät eteenpäin tätä näkemystä maailmankaikkeudesta rakenteettomana järjestelmänä.


title: Ympäristötieteiden historia

text: Epikuroksen (342–271 eaa.) kehittämä atomismi valoi perustan sille ateistiselle filosofialle, joka oli merkittävä vaihtoehto yleisimmin hyväksytylle maailmankuvalle. Epikurolainen ajattelu säilyi pitkälti Lucretiuksen ansiosta, sillä tämä sisällytti sen teokseensa "Maailmankaikkeudesta". Lucretius seurasi Epikurosta kuvatessaan varhaisimpien eläimien syntyneen Maan spontaanin luomisen kaudella. Lucretius spekuloi kuitenkin, että aikaisemmin eläimet saattoivat syntyä suoraan maasta:


title: Ympäristötieteiden historia

text: Platon (429-347 eaa.) väitti, että filosofian keskeinen tavoite oli johtaa mieli puhtaiden ideoiden maailmaan, joka oli aineellisen, aistein havaittavan maailman ulkopuolella. Platonin yleistä filosofiaa onkin usein pidetty vihamielisenä luonnontieteelliselle tutkimukselle. Hänen ideaalimaailman käsitteestään tuli ns. essentialistisen lajikuvan perusta: siinä eläin- tai kasvilajin luonne määräytyy sen ideaalihahmosta.


title: Ympäristötieteiden historia

text: Aristoteles halusi kehittää filosofian, joka pureutui voimakkaammin tietoon aineellisesta maailmasta. Hän omaksui mm. näkemyksen maapallon "klimoista" (vyöhykkeistä), jotka voitiin määrittää niiden saaman auringonvalon perusteella. Aristoteles piti maapallon perusrakennetta muuttumattomana, mutta ymmärsi kuitenkin, että luonnon prosessit muokkaavat jatkuvasti maanpintaa.


title: Ympäristötieteiden historia

text: Aristoteles käytännössä perusti tieteellisen luonnonhistorian teoksellaan Eläinoppi. Teos sisältää paljon eri lajeja koskevaa tietoa, ja suuri osa tiedoista kerättiin alkuperäisistä havainnoista ja leikkelemällä. Osa Aristoteleen keksinnöistä vahvistettiin vasta 1800-luvulla. Hän ei kuitenkaan pystynyt irrottautumaan ajan voimakkaasti ihmiskeskeisestä ajattelusta, vaan piti edelleen ihmiskuntaa luonnon huipulla. Myöhemmin Aristoteleen oppilas Theofrastos vei eteenpäin mm. kasvien ja mineraalien tutkimusta.


title: Ympäristötieteiden historia

text: Aleksanteri Suuren valloitukset paljastivat paljon uutta maailmaa koskevaa tietoa. Samoin Rooman valtakunta tuotti paljon informaatiota, joka oli liitettävä Aristoteleen alkuunpanemaan ohjelmaan. Eratosthenes mittasi jokseenkin paikkansapitävästi maapallon ympärysmitan, ja Strabon kuvasi suuren osan silloin tunnetusta maailmasta. Strabonin 17-osainen teos "Maantieto" ("Geografia") on antiikin maapalloa ja luonnonvaroja koskevan tiedon huipentuma, mutta Strabon ei kuitenkaan kyennyt esittämään uusia selityksiä ilmiöille. Tämä viittaa siihen, että paljastunutta uutta tietoa oli vaikea käsitellä tehokkaasti.


title: Ympäristötieteiden historia

text: Kasvitiede kukoisti myöhemmän antiikin aikana edelleen sen lääkehoitoon liittyvän yhteyden ansiosta. Dioskorideen teos "Lääkeaineista" ("De materia medica") oli esikuvana vastaaville teoksille satojen vuosien ajan. Hän kannatti kuvien käyttöä kasvien tunnistamisen apuna ja perusti aina keskiajan herbalisteihin jatkuneen koulukunnan. Plinius vanhempi pyrki "Naturalis historia"llaan säilyttämään aikaisemmin tunnetun tiedon. Plinius kopioi paljon tietoa Theofrastokselta ja muilta tuon ajan auktoriteeteilta, ja hänen työnsä on tulkittu osoittaneen antiikin tieteen pysähtymistä. Tiede pysähtyi osittain myös sen vuoksi, että tutkittavaa aineistoa pidettiin liian valtavana.


title: Ympäristötieteiden historia

text:
Myöhäisantiikissa palattiin uusplatonismin myötä pohtimaan yhtä totuutta myös luonnontutkimuksessa. Uusplatonistien ajatukset siirtyivät lopulta kristinuskon myötä Eurooppaan ja muokkasivat keskiajan ajattelijoiden luontokäsityksiä.
Vaikka keskiajan myötä merkittävä osa antiikin tiedosta hävisi eikä varhainen kristillinen kirkko rohkaissut luonnon tutkimista tutkimuksen vuoksi, keskiaika ei ollut täysin pysähtynyttä aikaa Euroopan muuta maailmaa koskevan tiedon suhteen. Marco Polon matka Kiinaan oli keskiajan tutkimusmatkoista vain tunnetuin, ja kauppiaiden ja merimiesten pyrkimyksiä tutkia maailmaa on joidenkin nykyisten oppineiden mielestä aliarvioitu. Kauppamiehet eivät kuitenkaan välttämättä olleet vuorovaikutuksessa oppineen maailman kanssa: esimerkiksi Marco Polo ei tuntenut aikansa maantieteellisiä teorioita.


title: Ympäristötieteiden historia

text: Keskiajalla luonnontutkimus oli miltei määritelmällisesti alistettu Jumalan palvelemiselle ja varhaiset kirkkoisät suhtautuivat varauksella antiikin oppeihin, jotka saattoivat kohdistaa kansan ajatukset pois pelastuksesta. Augustinuksen suosima uusplatonismi vaikutti varhaisen kirkon asenteeseen luonnontutkimusta kohtaan. Varsinkin Platonin "Timaiosta" käytettiin kehittämään teemaa aineellisesta maailmasta luojan suunnitteleman ideaalisen arkkityypin kopiona. Filosofian tarkoitus oli viedä ajattelua lähemmäksi Jumalaa, ja luonnontutkimus oli arvokasta vain sikäli kun se edisti tämän tavoitteen toteutumista.


title: Ympäristötieteiden historia

text: Muun muassa Pliniuksen "Naturalis historia" oli merkittävä tietolähde luonnosta kiinnostuneille, ja sitä voitiin kaikkine taruineen käyttää moraalisten opetusten etsintään. "Physiologus" sisälsi runsaasti tarinoita eläinten käyttäytymisestä, ja tarinat selittivät eläinten moraalisen arvon. Tästä syntyivät bestiaarit eli eläinkirjat, joita ilmestyi etenkin varhaisella keskiajalla. Teoksissa liitettiin moraalinen opetus jopa realistisiin piirteisiin.


title: Ympäristötieteiden historia

text: Tuoreemmat tutkimukset bestiaareista antavat ymmärtää, että bestiaarit vaikuttivat luonnonhistorian kehitykseen enemmän kuin aiemmin kuviteltiin. Esimerkiksi Alexander Neckhamilainen (1157-1217) omaksui "De naturis rerum" -teoksessaan aikaisempaa kriittisemmän kannan tarinoihin, jotka olivat peräisin Pliniukselta ja muista antiikin lähteistä. Samoin myöhemmän keskiajan kirjoittajat havainnoivat eläimiä edeltäjiään tarkemmin.


title: Ympäristötieteiden historia

text: Herbaaleissa eli yrttien kuvauksissa kasvit esitettiin lääkäreille käytännöllisesti. Niissä kasvit kuvattiin yleensä aakkosjärjestyksessä ja kuvia käytettiin paljon. 1100-luvun jälkeen naturalistiseen kuvaukseen alettiin kiinnittää huomiota: tästä hyvä esimerkki on Rufinuksen herbaali 1200-luvulta.


title: Ympäristötieteiden historia

text: Aristoteleen ja muiden antiikin filosofien kääntäminen latinaksi innosti luonnontutkimusta 1100-luvulla, ja uusi oppineisuus alkoi levitä myös Pohjois-Eurooppaan Välimeren alueen kääntämiskeskuksista. Aristoteleeseen suhtauduttiin aluksi epäluuloisesti, mutta ajan mittaan mm. hänen ikuisen maailmankaikkeuden teoriansa onnistuttiin sovittamaan yhteen Raamatun luomiskertomuksen kanssa. Albert Suuri (n. 1200-1280) ja etenkin Tuomas Akvinolainen (1225–1274) vaikuttivat merkittävästi kehitykseen, jonka myötä aristoteelisuus muuttui myöhäisen keskiajan johtavaksi filosofiaksi. Heidän linjaustensa myötä ihmisjärki saattoi tutkia luontoa vapaasti, kunhan tulokset kuvasivat aineellisen maailman jumalallista alkuperää.


title: Ympäristötieteiden historia

text:
Albert Suuri kirjoitti paljon mineralogiasta, kasvitieteestä ja eläintieteestä; hänen tekstinsä perustuivat olemassa olevaan kirjallisuuteen, ja hän pyrki liittämään aikansa tiedon aristoteeliseen viitekehykseen. Albert Suuren teos "Mineraaleista ja metalleista" ("De mineralibus et rebus metallicis") loi aikaisempia kuvauksia yhtenäisemmän mineraalitieteen. Kirja käsittelee ensisijaisesti mineraalien ja metallien ominaisuuksia, mutta niiden muodostuminen käsitellään vain sivuseikkana. Albert Suuren kirjoitukset osoittavat, että luonnontutkimus oli taas nousemassa arvokkaaksi toiminnaksi, ja eläimiä ja kasveja tutkineilla alkoi olla yhä suurempi tarve levittää tietoa julkaisemalla kirjoja.
Saksalais-roomalaisen keisarikunnan keisarin Fredrik II:n teos "Haukkametsästyksen taito" ("De arte venandi cum avibus") vaikutti voimakkaasti eläintieteen kehitykseen. Kirjassa käsitellään runsaasti lintujen anatomiaa ja käyttäytymistä, ja se on hyvin kuvitettu. Fredrik II uskalsi myös arvostella Aristotelesta kohdissa, joissa hän katsoi Aristoteleen poikenneen totuudesta.


title: Ympäristötieteiden historia

text: Vaikka varhaiset kirkkoisät olivat vähätelleet luonnontutkimusta, filosofit, taiteilijat ja käytännön miehet olivat keskiajan kuluessa yhä kiinnostuneempia luonnon havainnoinnista. Samoin he olivat yhä halukkaampia luopumaan antiikin jälkeensä jättämistä mielikuvituksellisista taruista. Vaikka Aristoteleen ajatukset korvaavaa maailmankuvaa ei vielä kehitettykään, luonnosta kiinnostuneet olivat kuitenkin valmiit arvioimaan muinaisia tietoja omien kokemustensa pohjalta.


title: Ympäristötieteiden historia

text:
Renessanssin oppineisiin vetosi voimakkaasti maailmankuva, jossa magia ja tiede olivat keskenään läheisessä vuorovaikutuksessa. Keskiajan taikauskosta irrottautumisen sijaan he laajensivat henkisten ja ei-fyysisten voimien merkitystä luonnossa. Kasveilla, eläimillä ja mineraaleilla katsottiin edelleen olevan vähintään yhtä merkittävät symboliset ominaisuudet kuin mitä niiden rakenteet fyysisesti olivat. Sikäli kun luonnon maagisuuden hävittäminen oli tieteen synnyn edellytys, voidaan tieteen vallankumouksen katsoa alkaneen vasta 1600-luvun lopulla.
Humanististen oppineiden oli tunnustettava perimänsä tiedon rajoitukset mm. suurten löytöretkien ansiosta. Taiteilijat alkoivat myös kunnioittaa aiempaa täsmällisempää luonnon kuvaamista, ja heidän rinnallaan luonnontutkijat alkoivat kehittää tutkimusohjelmaa, joka lopulta johti tieteen mullistukseen. Renessanssin luonnontutkijat eivät kuitenkaan erottaneet empiirisiä mielenkiinnon kohteitaan humanistisista, ja niinpä vanha symbolismi hylättiin vasta 1600-luvun lopulla.


title: Ympäristötieteiden historia

text: Jotkut historioitsijat ovat sitä mieltä, että Maan ja sen asukkaiden tutkimuksen selitysvoima ei parantunut yhtä dramaattisesti kuin fysiikan ja tähtitieteen tutkimuksen myötä, sillä biotieteissä ei ollut Galilein tai Newtonin vastinetta: uuden empirismin myötä kuvaukset muuttuivat tarkemmiksi, mutta havaittujen muotojen selitykset jäivät kuitenkin pimentoon. 1600-luvun lopun luonnontutkijat olivat kuitenkin varmoja, että he osallistuivat tieteen vallankumoukseen, sillä he luopuivat symbolisten ja maagisten ominaisuuksien perinteestä ja kuvasivat luontoa vain sen havaittavilla ominaisuuksilla. Tämä vastasi fysiikkaa muuttaneita matemaattisia teorioita luonnontutkimuksessa. Tämän kuvaustekniikan myötä luonnon esineiden luokittelusta tuli kuitenkin merkittäviä erimielisyyksiä. 1600-luvun luonnontutkijat pitivät niin ikään luokittelua vallankumouksellisena toimintana, vaikka se ei luonnon ilmiöitä selittänytkään.


title: Ympäristötieteiden historia

text: Luonnon symbolisen arvon murentuessa uusi tiede ei kuitenkaan samalla vapautunut uskonnollisesta kontekstistaan. Esimerkiksi Newton piti tiedettään osana ohjelmaa luonnon jumalallisen tarkoituksen selvittämiseksi. Vaikka elävät olennot nähtiin edelleen yliluonnollisen luomisen tuloksina, olivat niitä tutkivat luonnontieteilijät yhtä "tieteellisiä" kuin ajan fyysikot, jotka pitivät maailmankaikkeuden yleistä rakennetta jumalallisena luomuksena.


title: Ympäristötieteiden historia

text: Luonnonhistoria osallistui "tieteelliseen vallankumoukseen" yhtä voimakkaasti kuin fysikaaliset tieteet. Modernit tieteenhistorian tutkimukset ovat kuitenkin osoittaneet uudessa tieteessä ideologisia sävyjä; esimerkiksi Newtonin maailmankuvaa käytettiin tarkoitushakuisesti tukemaan Britanniassa 1600- ja 1700-lukujen vaihteessa syntynyttä sosiaalista hierarkiaa. Nykyisin tieteen vallankumousta ei enää pidetä puhtaasti älyllisenä kehityksenä, sillä keksintöjen ajan käyttövoimana oli myös tarve hyödyntää suurempaa osaa Maan luonnonvaroista. On esitetty, että tällainen asenne edellytti aiempaa persoonattomampaa luontokäsitystä.


title: Ympäristötieteiden historia

text: Uusplatonismi vaikutti renessanssin ajatteluun pääasiassa kahdella tapaa: se rohkaisi matemaattisten lakien etsintää fysikaalisissa tieteissä ja kannusti tutkimaan näkyvän maailman henkisiä voimia, joita ihmismieli pystyi hallitsemaan. Hermetismi tuki samaa ajatusta. Näiden vaikutusten alaisina renessanssin oppineet suhtautuivat vakavasti asioihin, joita nykyään pidetään magiikkana. Esimerkiksi englantilainen matemaatikko John Dee (1527–1608) oli myös astrologi ja maagikko, ja hänen mielestään lukusymboliikka oli avain maailmankaikkeuden ymmärtämiseen. Lisäksi Deen mukaan esimerkiksi tähdillä oli sekä käytännöllinen että symbolinen merkitys. Renessanssin maailmankuvasta on mahdotonta irrottaa magiikkaa ilman, että ajan saavutukset kuvataan samalla vääristyneesti.


title: Ympäristötieteiden historia

text: Renessanssin luonnonhistoriaa arvioitaessa on keskitytty pääasiassa naturalistisen kuvaustavan kasvuun. Leonardo da Vincin ja Albrecht Dürerin kaltaiset taiteilijat kehittivät kuvausten visuaalista puolta. Symbolismin häviämisen myötä muotojen visuaalisista kuvauksista siirryttiin sanallisiin kuvauksiin.


title: Ympäristötieteiden historia

text: 1500-luvun alussa alkoi syntyä luontoa kuvaavan kirjallisuuden perinne. Samoin yliopistot perustivat kasvitieteellisiä puutarhoja ja kasvitieteilijät veivät tutkimusta eteenpäin: esimerkiksi Bolognan yliopiston lääketieteen opettaja Luca Ghini kehitti kasvien prässäämistä ja otti herbaarion käyttöön kasvitieteellisen tutkimuksen välineenä. Samalla Euroopassa syntyi viestintäverkko, joka välitti eri puolilla Eurooppa toimiville oppineille näytteitä ja tietoa. Konrad von Gesner keräsi ja levitti tietoa niin laajasti, että häntä on kuvattu yhden miehen Royal Societyksi. Von Gesner myös kiipesi vuorille lisätäkseen arvostusta niiden kauneutta kohtaan.


title: Ympäristötieteiden historia

text: Eläintiede ei ollut kasvitieteen lailla yhteydessä lääkehoitoon, joten se kehittyi keskiajalla hitaasti. Von Gessnerin 4500-sivuista "Historiae animalium" -teosta pidetään nykyaikaisen eläintieteen lähtökohtana. Vuonna 1608 ilmestyneen englanniksi käännetyn teoksen nimi kuvaa teoksen sisältöä:


title: Ympäristötieteiden historia

text: Joidenkin Von Gesnerin aikalaisten, kuten Pierre Belonin ja Guillaume Rondelet'n teosten on katsottu olevan lähempänä modernin tieteen henkeä. Yleisellä tasolla renessanssin eläintieteilijät eivät kuitenkaan vaikuttaneet merkittävästi alan myöhempään kehitykseen.


title: Ympäristötieteiden historia

text: Kasvitiede kehitti hiljalleen renessanssin aikana myös lääketieteestä itsenäistä luonnettaan. Dioskorideen kuuluisasta "Lääkeaineista"-teoksesta ("De materia medica") tehtiin uusia laitoksia, ja ajan humanistit pyrkivät tunnistamaan mahdollisimman monta klassisten kirjoittajien kuvaamaa kasvia. Lääkäreiden vaatimusten myötä kasvien tunnistamiselle ja kuvaamiselle asetettiin yhä suurempia vaatimuksia. Otto Brunfelsin vuonna 1530 ilmestynyt "Kasvien eläviä kuvia" ("Herbarium vivae icones") oli tässä suhteessa erityisen merkittävä: siinä kuvat olivat huomattavasti tekstiä tasokkaampia. Kasvitieteellisten puutarhojen ja kasvitieteeseen erikoistuneiden luennoitsijoiden myötä alettiin uskoa, että kasvitiedettä voitaisiin tutkia sellaisenaan. Böömiläinen kasvitieteilijä Adam Zaluziansky kirjoitti vuonna 1592 kasvitieteen teorian ja käytännön erottamisen tärkeydestä; hänen vaatimuksensa tosin toteutuivat vasta sata vuotta myöhemmin.


title: Ympäristötieteiden historia

text: Suuren informaation lisääntymisen myötä kasvitieteilijät havaitsivat, että kasvitieteeseen oli luotava uusi, yhtenäinen sanasto, jotta paikallisten nimien sekamelskasta päästäisiin eroon. Gaspard Bauhin (1560–1624) esitti vuonna 1623 ilmestyneessä teoksessaan "Pinax theatri botanici" yli 6000 kasvilajin yksi- tai kaksiosaiset latinalaiset nimet, jotka erottivat lajit niiden sukujen muista lajeista. Samalla luonnontutkijat huomasivat, että suurella osalla kasveja ja eläimiä koskevasta kansantiedosta ei ollut todellista perustaa. Kansantiedon ja luonnontieteilijöiden välistä kuilua käsitteli mm. Thomas Browne vuonna 1646 ilmestyneessä teoksessaan "Pseudodoxia epidemica" (Rahvaanomaisia virheitä).


title: Ympäristötieteiden historia

text: Italialainen lääkäri ja kasvitieteilijä Andrea Cesalpino (1519–1603) esitti vuonna 1583 ensimmäisen kasvien luokitteluyrityksen, joka perustui pelkästään kasvien biologisiin ominaisuuksiin. Cesalpino ei vaikuttanut merkittävästi aikalaisiinsa, sillä hänen lähtökohtansa oli aristoteelinen filosofia, jota pidettiin keskiaikaisena skolastiikkana. 1600-luvun lopulla Cesalpinon kuitenkin havaittiin ennakoineen merkittävästi modernia biologista taksonomiaa.


title: Ympäristötieteiden historia

text: Renessanssin ajattelijoille fossiilien luonne oli epäselvä, eivätkä he tehneet jyrkkää jakoa fossiilien ja mineraalien välille. Konrad Gesner julkaisi vuonna 1565 teoksen "Fossiileista", joka ei tosin vastannut täydellisyydessään Gesnerin eläinaiheisia teoksia. Teoksessa oli kuitenkin erinomainen kuvitus, ja Gesner näki joidenkin merieläinten, kuten simpukoiden fossiilien ja elävien yksilöiden selkeän samankaltaisuuden. Monissa muiden lajien kohdalla hän joutui luokittelemaan fossiilit lähimmän tunnistamansa olennon mukaan: esimerkiksi ammoniitit muistuttivat hänen mielestään pässin sarvea. Kaiken kaikkiaan fossiilien ja elävien olentojen yhtäläisyydet vahvistivat havaintoja luonnon salaperäisistä vastaavuuksista ja symboleista. Maankuoressa ei kuitenkaan tarvinnut odottaa tapahtuneen suuria mullistuksia, sillä maankuoren sisältämät rakenteet selitettiin käynnissä olevien prosessien tuotteina. Esimerkiksi monet kaivostoiminnan harjoittajat uskoivat mineraalien uusiutuvan jatkuvasti.


title: Ympäristötieteiden historia

text: Mineraalien luokitukseen vaikutti merkittävästi Georgius Agricola vuonna 1546 ilmestyneellä teoksellaan "Fossiilien luonteesta" ("De re fossilium"). Siinä hän esitteli mineraalien luokituksen, jota käytettiin mineralogian lähtökohtana myöhemmin. Ranskalainen savenvalaja Bernard Palissy (1510–1590) pilkkasi teoksessaan "Ihailtavia esityksiä" ("Admirable discources") oppineiden käsityksiä käytännön kokemustensa perusteella; hän oli osoittanut vuonna 1575, että simpukan fossiilit olivat aikanaan kerrostuneet merenpohjaan. Seuraavien sadan vuoden aikana luonnon esineiden suoraa tutkimusta alettiin korostaa yhä enemmän; käytännön tiedon muuttuessa yhä merkittävämmäksi renessanssin oppineiden viehätys analogiaan ja symboliikkaan murentui samalla, kun luonnon maagisuus hävisi.


title: Ympäristötieteiden historia

text: Uutta viitekehystä luomassa olleet filosofit ja luonnontutkijat pyrkivät päättäväisesti renessanssin arvoja pidemmälle. Englantilainen Francis Bacon korosti luonnon havainnoinnin tarvetta, tavoitteena sen toimintojen hallitseminen puhtaasti fysikaalisin keinoin. René Descartes taas korosti ajattelun selkeyden tarvetta analysoitaessa luontoa mekaanisena järjestelmänä. Uusi luonnonfilosofia pyrki tutkimaan luontoa havaintojen, kokeiden ja lakien etsimisen kautta. Näiden keinojen kautta uusi tiede erkani merkittävästi keskiajan ja renessanssin ajattelusta.


title: Ympäristötieteiden historia

text: 1600-luvun tieteellisessä vallankumouksessa luonnontieteissä ei ollut vastineita fysiikan ja tähtitieteen muutoksille. Uusia periaatteita noudattavat luonnontutkijat kokivat kuitenkin osallistuvansa vallankumoukselliseen toimintaan kuvatessaan ja luokitellessaan luontoa. Esimerkiksi englantilainen luonnontutkija John Ray (1627–1705) kirjoitti:


title: Ympäristötieteiden historia

text: Tosiasiassa biologisen evoluution ajatus ei kehittynyt vielä sataan vuoteen: vasta geologian kehitys loi sille tarvittavan käsitteellisen tilan. Ray tyytyi monien aikalaistensa tavoin olettamaan, että hänen luonnossa havaitsemansa järjestys oli Jumalan luomaa. Tämä ajatus ei pettänyt uuden tieteen henkeä, sillä jopa Isaac Newton näki vaivaa todistaakseen, että mekanistinen filosofia oikeastaan vahvisti uskoa Jumalaan.


title: Ympäristötieteiden historia

text: Francis Bacon teki suurimman osan uuden filosofian perustyöstä teoksissaan. Baconin mielestä huolellisella tutkimuksella ihminen voi paljastaa luonnon salaisuudet, ja niitä voidaan käyttää luonnon hallintaan. Samalla hän manipuloi vanhaa renessanssin luonnon magian ajatusta uuden ajattelutavan mukaiseksi.


title: Ympäristötieteiden historia

text: Keksityt uudet työkalut kuitenkin helpottivat luonnon tutkimista. Mm. Robert Hooken käsissä kaksilinssinen mikroskooppi paljasti halveksittujen eläinten, kuten luteen ja kirpun monimutkaisen rakenteen. Samoin anatomian tutkijat, kuten Marcello Malpighi ja Jan Swammerdam, käyttivät mikroskooppia leikkelykokeissaan ja osoittivat, että pienilläkin hyönteisillä on monimutkaisia sisäelimiä. Tässä vaiheessa näiden tutkimustulosten merkitystä ei kuitenkaan ymmärretty.


title: Ympäristötieteiden historia

text: Baconin metodologialla oli suurempi merkitys britannialaisen tutkimusverkon laajentamisessa ja jäsentämisessä: Lontoon Royal Societyn 1660-luvun alussa perustaneet pitivät itseään Baconin perillisinä. Royal Society ja Ranskan tiedeakatemia ilmaisivat pyrkivänsä määrätietoisesti kehittämään tiedettä sekä kansallisesti että kansainvälisellä tasolla. Tieteellisten aikakauskirjojen, kuten Royal Societyn "Philosophical Transactions"in myötä uudet ajatukset ja tieto levisi aiempaa tehokkaammin.


title: Ympäristötieteiden historia

text: John Ray ja muut loivat modernin biologisen taksonomian perusteet samaan aikaan, kun mekanistinen filosofia eli kukoistuskauttaan Descartes'n tapaisten filosofien myötä. Heidän työnsä oli luonnonhistorian vastine Newtonin lakien luomalle fyysisen maailman järjestykselle. Uudessa tieteessä eliöt luokiteltaisiin yksinomaan niiden fyysisten ominaisuuksien perusteella. Tosin klassisessa luonnonhistoriassa otettiin huomioon vain ulkoiset piirteet, eikä toistaiseksi pyritty kehittämään vertailevaa anatomiaa. 1700-luvun luonnonhistorian merkittävä voitto olikin kattava järjestelmä, joka mahdollisti elävien lajien rakenteiden ymmärtämisen; samalla ihminen pystyi niitä tässä mielessä hallitsemaan.


title: Ympäristötieteiden historia

text: 1700-luvulla, valistuksen aikana, tiedon laajeneminen synnytti jo tieteiden erikoistumista, mutta alojen nykyiset rajat alkoivat vasta muodostua. Ajalle tyypillistä oli, että modernit ajatukset ja nykyisin epäuskottavat käsitykset elivät rinnan; Samoin nykyisin erillisinä pidettyjä asioita saatettiin käsitellä saman perusongelman piirteinä. Tulkittaessa 1700-luvun tiedettä tulisi joidenkin tutkijoiden mukaan kuitenkin välttää etsimästä modernien käsitteiden, kuten geologisen gradualismin "edeltäjiä", sillä tämä lähestymistapa synnyttää väistämättä rajallisen ja erittäin vääristyneen kuvan 1700-luvun tieteestä.


title: Ympäristötieteiden historia

text: Michel Foucault väitti, että 1700-luvun lopussa itseriittoinen, lokerointiin perustuva luontokuva sortui yhtäkkisesti ja sen korvasi moderni näkemys luonnosta avoimena ja ennustamattomana järjestelmänä. Jotkut historioitsijat hyväksyvät Foucault'n väitteen, että klassinen kausi pysähtyi puolustamaan ajatusta staattisesta maailmankaikkeudesta muutoksen todisteita vastaan. Toiset historioitsijat eivät kuitenkaan hyväksy sitä, että aikaulottuvuuden ilmaantuminen luonnontieteisiin voitaisiin selittää näin helposti. Kaiken kaikkiaan valistuksen luontokuvassa saattoi olla perustava jännite: maailmaa muuttavia voimia haluttiin ymmärtää samalla, kun siihen haluttiin tuoda järjestys.


title: Ympäristötieteiden historia

text: Sekä geologia että kasvi- ja eläintiede laajensivat tutkimusaluettaan koko 1800-luvun. "Darwiniaanista vallankumousta" pidetään tavallisesti vedenjakajana kuvaamisen ja luokittelun kauden ja nykyisen ajattelun välillä, jossa kaikki selitetään luonnon prosessien tuloksena. 1800-luku oli myös kasvavan erikoistumisen aikaa: vuosisataa on pidetty siirtymäkautena pääosin amatöörimäisen "luonnonhistorian" ja ammattimaisen "biologian" välillä. On kuitenkin huomioitava, että jo vuosisadan avulla oli merkittävä määrä asiantuntijoita, muun muassa Linnén luokitteluperinteen kannattajat. Näiden asiantuntijoiden määrän kasvaessa he yrittivät evoluutioajatuksen avulla yhtenäistää epämääräisesti oppejaan. Eri aloilla oli kuitenkin taipumus jatkaa entistä toimintaansa, joten yritykset olivat pääosin turhia. "Biologian" käsite tuli käyttöön vasta 1800-luvun lopulla, eikä se tuolloin vastannut nykyistä merkitystään.


title: Ympäristötieteiden historia

text: Vaikka "Lajien synty" ei ollutkaan ensimmäinen teos, jossa elämän kehitykselle annettiin luonnollinen kehitys, sen julkaiseminen vuonna 1859 käynnisti keskustelun, jonka myötä useimmat ihmiset alkoivat uskoa evoluutioon paikkansapitävänä tieteellisenä teoriana. 1800-luvun "darwinismi" ei kuitenkaan ilmentänyt sellaisia piirteitä, jotka vetoavat nykyisiin tiedemiehiin. Vasta 1900-luvulla luonnonvalinnasta tuli johtava teoria, jolla selitetään evolutiivinen mekanismi. Darwinin aikaan luonnonvalinta oli kiistanalainen, ja sitä täydennettiin erilaisilla teorioilla, kuten Lamarckin "hankinnaisten ominaisuuksien periytymisellä" ja teorioilla evolutiivisista hyppäyksistä.


title: Ympäristötieteiden historia

text: Darwinin teoria korosti eliöiden ja ympäristön vuorovaikutusta, mutta se ei kiinnittänyt ihmisten huomion ympäristön rappeutumiseen; sen sijaan teoriaa käytettiin oikeuttamaan riistoa kasvattava edistys. 1800-luvun lopulla saasteista ja ympäristön köyhtymisestä varoittelevat olivat vielä vähemmistö, eikä ihmisten enemmistö halunnut luopua uskostaan ihmiskunnasta maapallon hallitsijana.


title: Ympäristötieteiden historia

text: Moderni ekologia syntyi, kun luonnontutkijat pyrkivät ymmärtämään, miten ympäristötekijät rajoittivat lajien levinneisyyttä. Ekologian alkuperä on kuitenkin alkanut kiinnostaa tiedettä vasta viime vuosina. On myös esitetty, että ekologian historia voisi nousta darwiniaanista vallankumousta vastaavaksi analyysin aiheeksi. Monet varhaiset ekologit eivät olleet kiinnostuneet evoluutiosta, joten ekologian ja evoluution välillä ei juuri ollut suoria yhteyksiä.


title: Ympäristötieteiden historia

text: Ekologiaa on kutsuttu toisen sukupolven yritykseksi luoda tieteellinen biologia. 1890-luvulla yritettiin useasti luoda uusia aloja, jotka ylittäisivät rajoitukset vanhassa luonnontutkimuksessa. Ekologia syntyi genetiikka-tieteen rinnalla, ja sen tavoitteena oli muuntaa kenttätutkimukset aidosti tieteellisiksi: Uusi ajattelu soveltaisi "kovien tieteiden" mittauksen ja kvantifioinnin tekniikoita kenttätutkimuksiin. Ekologia ei siis syntynyt darwinismista, vaan se sai alkunsa fysiologian laajentuessa tutkimaan eliön suhteita ympäristöönsä.


title: Ympäristötieteiden historia

text: Yhtenäinen ekologia ei syntynyt myöskään teoreettisesta aloitteesta tai uuden filosofisen näkökannan myötä. Se alkoi kehittyä, kun useat biologiryhmät pyrkivät modernisoimaan kenttätutkimuksia siten, että he pystyisivät kilpailemaan kasvavasta tutkimuksen rahoituksesta. Ekologian käsitettä voitiin myös käyttää sateenvarjokäsitteenä kattamaan laajaa erilaisten tutkimusperinteiden kenttää, jotka eivät sinällään olleet vuorovaikutuksessa, mutta joiden tutkimusala käsitteli kuitenkin jotakin eliön ja sen ympäristösuhteen piirrettä. Monet tiedemiehet pystyivät myös tutkimaan "ekologiaa" luopumatta ensisijaisesta tutkimusalastaan, kuten oseanografiasta. Ekologia oli tieteellisen ammattikunnan laajentumiseen liittyvän erikoistumisen kauden tuote, eikä se ollut yhtenäinen reaktio kasvavaan ympäristön rappeutumisen ongelmaan. Yhtenäiseksi tieteeksi ekologia kasvoi 1900-luvun alussa.


title: Imogen

text: Imogen voi tarkoittaa ainakin seuraavia:


title: Imperial

text: Imperial tarkoittaa muun muassa seuraavia:


title: Tuskegee-tutkimus

text: Tuskegeen kuppakokeet olivat Tuskegeen kaupungissa Alabamassa vuosina 1932–1972 tehtyjä lääketieteellisiä ihmiskokeita, joita johti Yhdysvaltain terveysministeriön alainen Public Health Service (PHS). Kokeiden tarkoituksena oli tutkia hoitamattoman kupan luonnollista etenemistä.


title: Tuskegee-tutkimus

text: Vuonna 1932 tutkijat värväsivät koehenkilöiksi 399 köyhää afroamerikkalaista miespuolista maatyöläistä, jotka sairastivat kuppaa. Palkkioksi osallistumisesta miehille tarjottiin ilmaisia aterioita, ja heidän hautajaiskulunsa luvattiin korvata eräänlaisella vakuutuksella. Myös testeihin kuuluvat terveystarkastukset olivat maksuttomia. Potilaille ei kerrottu, että he sairastavat kuppaa, eikä heille annettu siihen hoitoa. Kokeen kontrolliryhmään kuului 201 afroamerikkalaista miestä, jotka eivät sairastaneet kuppaa.


title: Tuskegee-tutkimus

text: Koetta jatkettiin penisilliinin keksimisen jälkeenkin, eikä koehenkilöille annettu lääkettä. Lisäksi heitä estettiin osallistumasta muihin hoito-ohjelmiin, joissa kuppapotilaille tarjottiin hoitoa. Vuonna 1972 tapaus tuli sanomalehdistön kautta julkiseen tietoon, ja yleinen mielipide vaati tutkimuksen lopettamista. Siihen mennessä monet tutkimuksen kohdejoukon jäsenet olivat menehtyneet tautiin, osa vaimoista sairastunut, ja samoin osa lapsista oli saanut kuppatartunnan synnytyksen aikana synnytyskanavan kautta kulkiessaan.


title: Tuskegee-tutkimus

text: Vuonna 1966 eräs PHS:n sukupuolitautilääkäri kyseenalaisti kuppakokeet ja epäili toimintaa moraalittomaksi. Tartuntatautien valvontakeskus vastasi, että kokeiden jatkaminen päätökseensä asti on tarpeellista – toisin sanoen siihen saakka, kunnes koehenkilöt ovat kuolleet ja heille on tehty ruumiinavaus.


title: Tuskegee-tutkimus

text: Tapauksesta nostettiin ryhmäkanne, joka sovittiin ilman oikeudenkäyntiä vuonna 1974: koehenkilöille, heidän perheilleen ja jälkeläisilleen maksettiin yhteensä noin 10 miljoonaa dollaria.


title: Tuskegee-tutkimus

text: Vuonna 1997 presidentti Bill Clinton esitti virallisen anteeksipyynnön koehenkilöille ja heidän perheenjäsenilleen. Kahdeksasta vielä elossa olevasta miehestä viisi oli kuuntelemassa tilaisuutta Valkoisessa talossa. Viimeinen elossa ollut koehenkilö, kontrolliryhmään kuulunut Ernest Hendon, kuoli vuonna 2004.


title: Tuskegee-tutkimus

text: Tuskegeen tapausta on kuvattu "pitkäkestoisimmaksi ei-hoidolliseksi kokeeksi lääketieteen historiassa".


title: Kromosomi 15

text: Kromosomi 15 on eräs ihmisen 23:sta kromosomista. Mikäli kromosomissa 15 tapahtuu leimautumisvirhe, johtaa se Angelmanin oireyhtymään.


title: Lohjan museo

text: Lohjan museo on vuonna 1911 perustettu museo Lohjalla. Sen toimitila on entinen pappila Lohjan Pyhän Laurin kirkon lähellä Iso-Pappilan alueella. Museoon kuuluvat lisäksi Sammatissa Johannes Lohilammen museo ja sen taidenavetta sekä Lohjan pääkirjaston Linderinsalin näyttelyt. Nyttemmin myös Paikkarin torppa on siirtynyt Lohjan museon vastuulle, kun Museovirasto luopui siitä varojen puutteessa.


title: Lohjan museo

text: Kotiseututkimuksen isänä pidetyn Robert Boldtin aloitteesta perustettiin 1894 Lohjan Kotiseutututkimuksen Ystävät ry, joka on Suomen ensimmäinen kotiseutuyhdistys. Sen piirissä heräsi ajatus museosta. Museo siirtyi 1978 Lohjan kaupungin ja Lohjan kunnan omistukseen, ja seurakunta vuokrasi sille toimitilaksi pappilan.


title: Yeonpyeongin laukaukset

text: Yeonpyeongin laukaukset viittaa tapahtumiin, joissa Pohjois-Korea ja Etelä-Korea vaihtoivat tykistötulta merirajan yli Yeonpyeongin saarella ja sen läheisyydessä 23. marraskuuta 2010. Yhteenotossa kuoli tai haavoittui yli 20 ihmistä.


title: Yeonpyeongin laukaukset

text: Konflikti oli pahin maiden välillä sitten vuonna 1953 tulitaukoon päättyneen Korean sodan. Sodan jälkeen maat eivät ole solmineet rauhansopimusta, joten ne ovat siten teoreettisesti yhä sodassa. Maiden väliset suhteet olivat olleet jo aiemmin samana vuonna erittäin kireät Etelä-Korean laivaston korvetti Cheonanin uppoamisesta lähtien. Kansainvälinen tutkimuskomissio totesi Pohjoisen olleen syyllinen uppoamiseen, vaikka Pohjoisen edustajat kiistivätkin järjestelmällisesti syyllisyytensä. 22. marraskuuta vain päivää ennen Yeonpyeongin ammuskelua Etelä-Korean puolustusministeri Kim Tae-young kertoi maan harkitsevan yhdysvaltalaisten taktisten ydinaseiden tuomista maahan. Etelä-Koreassa ei ole ollut Yhdysvaltojen taktisia ydinaseita 19 vuoteen.


title: Yeonpyeongin laukaukset

text: Pohjois-Korean puolelta ammuttiin tykistöllä Keltaisella merellä sijaitsevalle eteläkorealaiselle Yeonpyeongin saarelle iltapäivällä paikallista aikaa tiistaina 23. marraskuuta 2010. Kymmenet rakennukset syttyivät 1 300 asukkaan saarella tuleen synnyttäen valtavan hallitsemattomasti leviävän tulipalon; saarella havaittiin sähkökatkoksia ja savupatsaita tuleen syttyneistä rakennuksista.


title: Yeonpyeongin laukaukset

text: Pohjois-Korean toimien seurauksena Etelä-Korea vastasi tykistötuleen ja evakuoi saaren asukkaat pommisuojiin. Etelä-Korea käytti vastaiskussaan 150mm K9 Thunder telatykkejä, joilla laukaistiin noin 80 laukausta. Pohjois-Korean mahdollisia tappioita tulituksessa ei tiedetä. Jotkut asukkaat pyrkivät pakoon veneillä. Monet Pohjois-Korean ammuksista osuivat saarella sijaitsevaan sotilastukikohtaan. Kaksi eteläkorealaista laivastosotilasta ja kaksi siviiliä kuoli, ja 16 sotilasta ja kolme siviiliä haavoittui Pohjois-Korean tykistöiskussa. Etelä-Korean presidentti Lee Myung-bak kertoi 23. marraskuuta, että armeijaa on ohjeistettu iskemään Pohjois-Korean ohjustukikohtaan lähellä sen rannikkotykistön asemia, mikäli Pohjois-Korea yrittää uusia provokaatioita.


title: Yeonpyeongin laukaukset

text: Pohjois-Korea syytti Etelä-Koreaa usean kymmenen kranaatin ampumisesta puolelleen ja syytti Etelä-Koreaa konfliktin aloittamisesta. Pohjois-Korean mahdollisesti kärsimistä tappioista ei tiedotettu. Pohjois-Korean armeijan korkeimman johdon tiedonannon mukaan Etelä-Korea on syyllistynyt provokaatioon ampumalla kranaatteja sen aluevesillä. Etelä-Korean edustajien mukaan kyseessä oli harjoitus, jossa tulitettiin länttä kohti merelle päin. Pohjois-Korea ei kuitenkaan ole tunnustanut YK:n 1950-luvulla määrittelemiä rajoja, vaan pitää aluetta, johon myös Yeonpyeongin saari kuuluu, kiistanalaisena.


title: Yeonpyeongin laukaukset

text: Wienin yliopiston Pohjois-Koreaan erikoistunut professori Frank Rüdiger arveli pian selkkauksen jälkeen Pohjois-Korean aggression syiden olevan sekä sisä- että ulkopoliittisia. Maassa on monien arveluiden mukaan meneillään vallanvaihto Kim Jong-ilin ja hänen poikansa Kim Jong-unin välillä. Vallanvaihdoksen lisäksi Pohjois-Korean sisällä on erimielisyyksiä aiheuttanut myös talouskriisi sekä maan kasvava riippuvuus Kiinasta. Tykistöiskun kaltaisilla kovilla otteilla pyritään ehkä luomaan Kim Jong-unille mainetta vahvana johtajana. Toinen mahdollinen tavoite on Rüdigerin mukaan halu provosoida voimakas Etelä-Korean vastareaktio, jonka avulla Pohjoinen voi perustella etelänaapuristaan maalailemia uhkakuvia kansalleen.


title: Yeonpyeongin laukaukset

text: Erään teorian mukaan iskun takana ovat Pohjois-Korean sotilaallinen johto, joka pyrkii sen avulla vahvistamaan asemaansa. Vallanvaihdoksen tapahtuessa sotilaallisen jännitteen ylläpitäminen toisi lisää valtaa armeijan johdolle Kim Jong-unin kustannuksella. Myös maan valtava tarve ruoka-avulle saattaa olla yksi motiiveista konfliktin taustalla.


title: Yeonpyeongin laukaukset

text: Laukaukset johtivat Koreoiden välisen jännitteen kiristymiseen äärimmilleen. Etelä-Korea ilmoitti välittömästi nostaneensa armeijansa valmiustasoa ja että seuraava askel olisi sotatila. Myös Pohjois-Korea nosti valmiustasoaan ja aloitti muutamaa päivää myöhemmin oman tykistöharjoituksen. Etelä-Korean viranomaiset evakuoi Yeonpyeongin saaren asukkaat lukuun ottamatta muutamaa kymmentä, jotka kieltäytyivät lähtemästä. Kaksi päivää iskun jälkeen, 25. marraskuuta, Etelä-Korea vaati Pohjoiselta julkista anteeksipyyntöä. Maa myös peruutti suunnitelmansa vähentää merijoukkojen määrää alueella ja päätti vahvistaa joukkojaan länsirannikolla ja rajasaarilla. Etelä-Korean silloista puolustusministeriä Kim Tae-Youngia syytettiin hitaasta reaktiosta ja hän joutui eroamaan. Uudeksi puolustusministeriksi tuli 26. marraskuuta entinen armeijan kenraali Kim Kwan-Jin.


title: Yeonpyeongin laukaukset

text: Valkoinen talo ilmoitti, etteivät yhdysvaltalaiset sotilaat ole sekaantuneet tilanteeseen. Yhdysvallat tuomitsi Pohjois-Korean hyökkäyksen ja ilmoitti olevansa sitoutunut Etelä-Korean puolustukseen. Venäjä vaati molemmilta osapuolilta malttia, jotta suuremmalta yhteenotolta vältyttäisiin. Kiina ilmoitti olevansa huolestunut tilanteesta.


title: Holmberg

text: Holmberg on muun muassa seuraavien henkilöiden sukunimi:


title: Siunauskappeli

text: Siunauskappeli on hautausmaan yhteydessä oleva rakennus, jossa järjestetään vainajan ruumiinsiunaustilaisuus. Siunauskappelit alkoivat yleistyä kun hautausmaita perustettiin tilanpuutteen vuoksi kirkoista erillisille alueille. Kappeleista on usein järjestetty suunnittelukilpailuja. Aikaisemmin ne noudattivat usein perinteistä tyyliä, mutta 1950-luvulta alkaen tyyli on seurannut ajan yleisiä arkkitehtonisia suuntauksia.


title: Sunshine Showdown

text: Sunshine Showdown oli nyrkkeilyn raskaansarjan maailmanmestaruusottelu, joka käytiin Jamaikan Kingstonissa vuonna 1973. Ottelussa kohtasivat hallitseva maailmanmestari Joe Frazier ja haastaja George Foreman.


title: Sunshine Showdown

text: Foreman yllätti kaikki voittamalla ottelun tyrmäyksellä jo toisessa erässä ja nousemalla raskaansarjan kiistattomaksi maailmanmestariksi.


title: Sunshine Showdown

text: Ottelun järjestämisen takasi Jamaikan valtio. Ottelijoiden turvallisuudesta huolehti 700 sotilasta ja turvatoimet olivat mittavat. Katsojia pyydettiin pysymään hotelliensa lähistöllä, sillä maan monet työttömät protestoivat kalliin ottelun järjestämistä valtion keräämillä verorahoilla.


title: Sunshine Showdown

text: George Foreman oli voittanut kultamitalin vuoden 1968 olympialaisissa ja kohonnut ammattilaiseksi. Hän osasi hyödyntää loistavasti suurta kokoaan (190 cm ja 100 kg), iskuvoimaansa ja kokonsa tuomaa psyykkistä ylivoimaa. Maailmanmestari Joe Frazier taas oli puolustanut mestaruuttaan tunnetun "Fight of the Centuryn" jälkeen vain kahdesti, mutta lähti "Sunshine Showdown" -nimellä tunnettuun kamppailuun 3 : 1 ennakkosuosikkina. Hänen valmentajansa olivat arvioineet Foremanin olevan niin hidas, että Frazier pystyisi väistämään tämän iskuja.


title: Sunshine Showdown

text: Ottelu kesti vain kaksi erää. Maailmanmestari Joe Frazier ei voinut mitään pidemälle ja vahvemmalle Foremanille, joka kaatoi hänet kamppailun aikana kuusi kertaa kanveesiin. Tuomari Arthur Mercante keskeytti ottelun, kun toista erää oli käyty 1, 35 minuuttia. Frazierin poika Marvis Frazier seurasi kamppailua paikan päällä ja luuli pitkään isänsä vain pelleilevän vastustajansa kanssa, käskien tätä lopettamaan.


title: Sunshine Showdown

text: Yhdysvalloissa tv:ssa esitettyä ottelua selostanut Howard Cosell intoutui ottelun aikana hokemaan toistuvasti lausetta "down goes Frazier". Siitä tuli yksi Cosellin tunnetuimmista lausumista.


title: Sunshine Showdown

text: Entinen maailmanmestari Muhammad Ali oli paikan päällä katsomassa ottelua ja kuvaili sitä myöhemmin kuivaksi näytökseksi.


title: Sunshine Showdown

text: Frazierin kanssa käymänsä ottelun jälkeen Foreman puolusti mestaruuttaan kahdesti: ensin José Romania vastaan, joka tuli tyrmätyksi ensimmäisessä erässä; ja Ken Nortonia vastaan, joka hävisi tyrmäyksellä toisessa erässä. Hän menetti maailmanmestaruuten Muhammad Alille 1974 käymässään ottelussa, joka tunnetaan nimellä "Rumble in the Jungle".


title: Sunshine Showdown

text: Frazier ja Foreman kohtasivat tämän jälkeen vielä kerran toisensa. Ottelu päättyi jälleen Frazierin tappioon.


title: De pomo

text: De pomo, koko nimeltään "Tractatus de pomo et morte incliti principi philosophorum Aristotelis" ("Omenasta" tai "Aristoteleen kuolema"; ) on keskiaikainen uusplatonilainen teos, joka on laitettu Aristoteleen nimiin, mutta kuuluu todellisuudessa tämän epäperäisiin teoksiin (Pseudo-Aristoteles). Teoksessa Aristoteles esitetään puolustamassa hyvin platonilaista näkemystä sielun kuolemattomuudesta.


title: De pomo

text: Teos on todennäköisesti alkuperältään arabiankielinen, ja myöhemmin käännetty hepreaksi ja latinaksi. Teoksen todellista kirjoittajaa tai täsmällistä kirjoitusajankohtaa tunneta. Se on kuitenkin kirjoitettu ennen 900-lukua. Keskiajalla kaikki eivät vakuuttuneet teoksen aitoudesta, mutta varsinkin sellaiset ajattelijat, jotka halusivat puolustaa sitä näkemystä, että Aristoteles itse olisi päässyt taivaaseen, puolustivat sen aitoutta. Teoksen tunnisti epäperäiseksi viimeistään Maimonides.


title: De pomo

text: Teoksessa Aristoteles luennoi kuolinvuoteellaan sielun kuolemattomuudesta oppilailleen, jotka ovat tulleet käymään hänen luonaan. Asetelma ja opetuksen aihe ovat siis samanlaiset kuin Sokrateella Platonin kirjoittamassa dialogissa "Faidon". Teoksen nimi, "De pomo" eli "Omenasta", tulee siitä, että Aristoteles saa ajoittain puheensa lomassa uutta elinvoimaa haistelemalla omenaa.


title: De pomo

text: Aristoteles opettaa muun muassa, että tietäminen kuuluu sielun olemukseen, ja filosofia on tietämisen korkein muoto. Se autuus, joka odottaa tietämiselle omistautunutta sielua kuoleman jälkeen, koostuu täydellisestä tietämisestä. Vastaavasti tietämättömyydestä rangaistaan suuremmalla tietämättömyydellä. Edelleen, hyve on samaa kuin tietäminen. Se joka tuntee oman itsensä, omaa tässä tietämisessä mahdollisuuden ymmärtää ikuista ja "olla kuolematon". Näin filosofi ei pelkää kuolemaa.


title: Beautiful, Dirty, Rich

text: "Beautiful, Dirty, Rich" on Lady Gagan "The Fame" -albumin neljäs kappale ja albumin promootiosingle. Kappaleesta on tehty musiikkivideo.


title: Beautiful, Dirty, Rich

text: Kappaleen musiikkivideon on ohjannut Melina Matsoukas. Musiikkiviedon alussa mies heittää rahaa ilmaan ja Lady Gaga kävelee tanssijoidensa kanssa seteleiden yli. Lady Gaga laulaa pöydän äärellä, joka on täynnä seteleitä.


title: Beautiful, Dirty, Rich

text: Lady Gaga on esittänyt kappaleen The Fame Ball Tourilla ja The Monster Ball Tourilla.


title: Suolaliejukko

text: Suolaliejukko eli suolasuo on maapallon kuivilla alueilla esiintyvä laskujoeton suolajärvi, joka sateettomana aikana muuttuu liejukoksi tai kuivuu kovaksi suolasavitasangoksi. Vähävetisenä aikana suolat rikastuvat ja niiden sekoittuessa saveen tai liejuun muodostuu seosmaalajeja. Maaston painanteeseen syntyneen järven kuivuessa kokonaan paikan pinta peittyy suolakerrokseen. Suolaliejukosta käytetään espanjassa nimitystä "salar," persiassa "kavir," arabiassa "sebha" ja ranskassa "chott". Nimitystä chott käytetään Algerian ja Tunisian lietteellä täyttyneistä suolajärvistä, joihin jokien vesi kuljettaa paljon maa-ainesta. Kuivana aikana ne ovat suolan peittämää savitasankoa.


title: Jyri Hänninen (toimittaja)

text: Jyri Hänninen (s. 1977) on suomalainen Ylen ajankohtaistoimituksen toimittaja ja kirjailija.


title: Jyri Hänninen (toimittaja)

text: Hänninen on yhteiskuntatieteiden ylioppilas. Hän on käynyt Sanoman toimittajakoulun ja työskennellyt muun muassa Helsingin Sanomissa, Ilta-Sanomissa, ET-lehdessä ja Etelä-Saimaan taloustoimittajana ja uutistoimittajana.


title: Jyri Hänninen (toimittaja)

text: Hänninen on työskennellyt Harri Haanpään alaisuudessa WSOY:n kotimaisen kaunokirjallisuuden osastolla. Hänen vastuualueenaan oli myös kustantamon pamflettituotanto. Hän toimi myös Helsinki-kirjojen kustannuspäällikkönä.


title: Jyri Hänninen (toimittaja)

text: Hänninen on kirjoittanut myös tietokirjoja, joista monet veljensä Jera Hännisen kanssa.


title: Jyri Hänninen (toimittaja)

text: Hänninen sai vuonna 2014 Chydenius-mitalin veroparatiiseja koskevista jutuista. Vuonna 2015 hän sai Tutkivan journalismin yhdistyksen Lumilapio-palkinnon veroparatiiseja koskevasta juttusarjasta, kirjasta ja tietokannasta.


title: Katastrofikytät

text: Katastrofikytät ("The Other Guys") on vuonna 2010 ilmestynyt komediaelokuva. Elokuvan on ohjannut Adam McKay ja sen pääosissa ovat Will Ferrell ja Mark Wahlberg. Muita näyttelijöitä ovat muun muassa Dwayne Johnson, Samuel L. Jackson, Michael Keaton, Eva Mendes, Steve Coogan ja Ray Stevenson. Elokuva julkaistiin 6. elokuuta 2010. Elokuvan Suomen ensi-ilta oli 26. marraskuuta 2010.


title: Yeonpyeong

text: Yeonpyeong on Etelä-Korealle kuuluva saariryhmä Keltaisessameressä lähellä Pohjois-Korean rannikkoa. Saariryhmä sijaitsee noin 80 kilometriä Incheonista, ja noin 100 kilometriä Soulista länteen, sekä 12 kilometrin päässä Pohjois-Korean lounaisrannikosta. Saariryhmän pääsaari on Daeyeonpyeong, jota kutsutaan yleisesti myös "Yeonpyeong-saareksi". Sen pinta-ala on 7,01 neliökilometriä ja asukasluku 1 176 vuonna 1999. Toinen saariryhmään kuuluva asutettu saari on Yeonpyeongista noin neljä kilometriä etelään sijaitseva Soyeonpyeong, jonka pinta-ala on 0,24 neliökilometriä.


title: Yeonpyeong

text: Alueella sattui 23. marraskuuta 2010 iltapäivällä paikallista aikaa vakava välikohtaus, jossa Pohjois-Korea ampui Yeonpyeong-saarelle tykistötulta, johon Etelä-Korea vastasi.


title: Thomas Wessinghage

text: Thomas Wessinhage (s. 22. helmikuuta 1952 Hagen, Nordrhein-Westfalen, Saksan liittotasavalta) on saksalainen keskimatkojen juoksija ja kestävyysjuoksija.


title: Thomas Wessinghage

text: Wessinghage voitti Euroopan-mestaruuden 5 000 metrillä Ateenan Euroopan-mestaruuskilpailuissa vuonna 1982 ajalla 13.28,90. Hän sai 1 500 metrillä EM-pronssia Roomassa 1974 ajalla 3.41,1. Prahan EM-kilpailuissa 1978 hän oli 1 500 metrillä neljäs ja Helsingin MM-kilpailuissa 1983 5 000 metrillä kuudes. Hän voitti kultaa 1 500 metrillä Kesäuniversiadeissa 1975. Olympialaisissa hän karsiutui välierissä 1 500 metrillä Münchenissä 1972 sekä 800 metrillä ja 1 500 metrillä Montrealissa 1976.